open-index/open-wikipedia-markdown huggingface dataset:
সন্দলী সিংহ

**সন্দলী সিংহ** (ইংৰাজী: Sandali Sinha; জন্ম: ১১ জানুৱাৰী ১৯৭৩) এগৰাকী প্ৰাক্তন ভাৰতীয় বলীউড অভিনেত্ৰী আৰু মডেল। ২০০১ চনৰ ৰোমাণ্টিক ছবি *তুম বিন*ত পিয়া চৰিত্ৰত কৰা অভিনয়ৰ বাবে তেওঁ বিশেষভাৱে পৰিচিত। হিন্দীৰ উপৰিও তেওঁ তেলুগু চলচ্চিত্ৰ *ওৰে পাণ্ডু*ত অভিনয় কৰিছে।

## প্ৰাৰম্ভিক জীৱন
তেওঁৰ পিতৃ এজন বিষয়া আছিল আৰু কৰ্তব্যৰত অৱস্থাতে তেওঁৰ মৃত্যু হৈছিল। তেওঁৰ মাতৃয়ে দিল্লীত সন্দলীসহ তিনিটা সন্তানক ডাঙৰ-দীঘল কৰিছিল। তেওঁ এয়াৰ ফৰ্চ বাল ভাৰতী স্কুলৰপৰা স্কুলীয়া শিক্ষা সমাপ্ত কৰে আৰু দিল্লীৰ জিছাছ এণ্ড মেৰী কলেজৰপৰা স্নাতক ডিগ্ৰী লাভ কৰে। সিংহই কিশোৰ নামিত কাপুৰ এক্টিং ইনষ্টিটিউটত অভিনয় শিকিছিল। পাইলট আৰু চিকিৎসকৰ পৰিয়ালত জন্মগ্ৰহণ কৰা সিংহ এগৰাকী চিকিৎসক হোৱাৰ প্ৰতি আগ্ৰহী আছিল। কিন্তু এটা এমেচাৰ ফেশ্বন শ্ব’ত অংশ লোৱাৰ অভিজ্ঞতাই তেওঁক মডেলিং জগতলৈ আকৰ্ষিত কৰে।

## কেৰিয়াৰ
বাণিজ্য শাখাৰ স্নাতক সিংহই উন্নত সুযোগৰ সন্ধানত মুম্বাইলৈ স্থানান্তৰিত হয়। কম সময়ৰ ভিতৰতে তেওঁ এগৰাকী মডেল হিচাপে পৰিচিত হয়। অনুভৱ সিংহৰ পৰিচালনাত নিৰ্মিত সোনু নিগমৰ মিউজিক ভিডিঅ' "দীৱানা"ৰ জৰিয়তে তেওঁ প্ৰথম জনপ্ৰিয়তা লাভ কৰে। এই মিউজিক ভিডিঅ’টোৱে তেওঁক অনুভৱ সিংহৰ পৰিচালনাত নিৰ্মিত প্ৰথম ছবি *তুম বিন*ত অভিনয়ৰ সুযোগ দিলে। এই ছবিত সিংহই পিয়া নামৰ এগৰাকী নিৰ্দোষী মহিলাৰ চৰিত্ৰত অভিনয় কৰিছিল। 

## ব্যক্তিগত জীৱন
সিংহই ২০০৫ চনৰ নৱেম্বৰ মাহত ব্যৱসায়ী কিৰণ ছালাস্কাৰৰ সৈতে বিবাহপাশত আবদ্ধ হয় আৰু তেওঁলোকৰ দুটি সন্তান আছে।

## চলচ্চিত্ৰপঞ্জী
### টেলিভিছন

### চলচ্চিত্ৰ

## তথ্যসূত্ৰ

## বাহ্যিক সংযোগ
* 
* 
* সন্দলী সিংহ SeasonsIndia.com ত

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় মডেল
শ্ৰেণী:তেলুগু চলচ্চিত্ৰৰ অভিনেত্ৰী
হেলী শ্বাহ

**হেলী শ্বাহ** (ইংৰাজী: Helly Shah; জন্ম: ৭ জানুৱাৰী ১৯৯৬) এগৰাকী ভাৰতীয় অভিনেত্ৰী আৰু মডেল যিয়ে মূলতঃ হিন্দী টেলিভিছনত কাম কৰে। ২০১০ চনত *জিন্দগী কা হৰ ৰং...গুলাল*ত টলীৰ চৰিত্ৰত অভিনয় কৰি তেওঁ অভিনয় জীৱনৰ পাতনি মেলে। তেওঁ বিশেষকৈ *স্বৰাগিনী*ত স্বৰা বসু মহেশ্বৰী আৰু *দেৱাংশী*ত দেৱাংশী বক্সীৰ চৰিত্ৰত কৰা অভিনয়ৰ বাবে পৰিচিত।

*চুফিয়ানা প্যাৰ মেৰা*ত ছালতানাত আৰু কায়ানাত শ্বাহৰ দ্বৈত চৰিত্ৰ আৰু *ইস্ক মেঁ মৰজাৱা ২* তথা ৱেব ধাৰাবাহিক *ইস্ক মেঁ মৰজাৱা ২: নয়া চফৰ*ত ৰিদ্ধিমা ৰায়সিংহানিয়াৰ চৰিত্ৰত অভিনয় কৰি শ্বাহে ব্যাপক স্বীকৃতি লাভ কৰে।

## প্ৰাৰম্ভিক জীৱন
১৯৯৬ চনৰ ৭ জানুৱাৰীত শ্বাহৰ জন্ম হৈছিল। তেওঁ আহমেদাবাদৰ এগৰাকী গুজৰাটী আৰু এগৰাকী নিৰামিষভোজী।

## কেৰিয়াৰ
শ্বাহে অষ্টম শ্ৰেণীত পঢ়ি থকাৰ পৰাই অভিনয় জীৱন আৰম্ভ কৰিছিল। তেওঁৰ কেৰিয়াৰ ষ্টাৰ প্লাছৰ ধাৰাবাহিক *গুলাল*ৰ জৰিয়তে আৰম্ভ হৈছিল। ২০১১ চনত তেওঁ *দিয়া ঔৰ বাতী হাম*ত শ্ৰুতিৰ চৰিত্ৰত অভিনয় কৰিছিল। ইয়াৰ পিছত তেওঁ লাইফ ওকে (Life OK)-ৰ *অলক্স্মী - হমাৰী ছুপাৰ বহু*ত অলক্স্মীৰ চৰিত্ৰত অভিনয় কৰে। পিছলৈ তেওঁ *খেলতী হ্যৈ জিন্দগী আঁখ মিচোলী*ত অমীৰ চৰিত্ৰত অভিনয় কৰিছিল। ইয়াৰ পিছত তেওঁ ছনী পালৰ *খুচিয়ো কি গুল্লক আশী*ত অভিনয় কৰিছিল।

২০১৫ চনৰ মাৰ্চ মাহৰ পৰা ২০১৬ চনৰ ডিচেম্বৰ মাহলৈকে শ্বাহে *স্বৰাগিনী*ত স্বৰা মহেশ্বৰীৰ চৰিত্ৰত অভিনয় কৰিছিল।

২০১৬ চনত শ্বাহে কালাৰ্ছ টিভিৰ *ঝলক দিখলা যা (ছিজন ৯)*-ত অংশগ্ৰহণ কৰিছিল। ২০১৭ চনত তেওঁ *দেৱাংশী*ত দেৱাংশী উপাধ্যায়/বক্সীৰ চৰিত্ৰত অভিনয় কৰিছিল।

২০১৯ চনত তেওঁ ষ্টাৰ ভাৰতৰ *চুফিয়ানা প্যাৰ মেৰা*ত ছালতানাত শ্বাহ আৰু কায়ানাত শ্বাহৰ দ্বৈত চৰিত্ৰত অভিনয় কৰিছিল। ইয়াৰ পিছত তেওঁ ষ্টাৰ প্লাছৰ *য়ে ৰিস্তে হ্যৈ প্যাৰ কে*ত নেহা হিচাপে অভিনয় কৰে।

শ্বাহে ৰাহুল সুধীৰ আৰু বিশাল বশিষ্ঠৰ বিপৰীতে *ইস্ক মেঁ মৰজাৱা ২*ত ৰিদ্ধিমা ৰায়সিংহানিয়াৰ চৰিত্ৰত অভিনয় কৰিছিল। যিখন ধাৰাবাহিক ২০২০ চনৰ ১৩ জুলাইৰ পৰা ২০২১ চনৰ ১৩ মাৰ্চলৈকে কালাৰ্ছ টিভিত সম্প্ৰসাৰিত হৈছিল। অনুষ্ঠানটো শেষ হোৱাৰ পিছত ১৫ মাৰ্চৰ পৰা 'ভুট চিলেক্ট' (Voot Select)-ত *ইস্ক মেঁ মৰজাৱা ২: নয়া চফৰ* শীৰ্ষক নতুন ছিজন আৰম্ভ হয়, য’ত শ্বাহে পুনৰ ৰিদ্ধিমাৰ চৰিত্ৰটো ৰূপায়ণ কৰিছিল।

২০২২ চনৰ ১৮ মে’ত তেওঁ কান চলচ্চিত্ৰ মহোৎসৱৰ (Cannes Film Festival) ৰেড কাৰ্পেটত খোজ দি আত্মপ্ৰকাশ কৰে। ২১ মে’ত কান চলচ্চিত্ৰ মহোৎসৱত তেওঁৰ প্ৰথম ছবি *কায়া পলট*ৰ পোষ্টাৰ উন্মোচন কৰে। অভিনেত্ৰীগৰাকীয়ে লৰিয়েল পেৰিছৰ হৈও কানৰ ৰেড কাৰ্পেটত খোজ দিছিল; এনেদৰে তেওঁ লৰিয়েল পেৰিছৰ দৰে ইভেণ্ট স্পনছৰৰ হৈ ৰেড কাৰ্পেটত খোজ দিয়া প্ৰথমগৰাকী ভাৰতীয় টেলিভিছন অভিনেত্ৰী হিচাপে পৰিগণিত হয়। ২০২৪ চনৰ মাৰ্চ মাহৰ পৰা তেওঁ এখন তেলুগু ছবিতো কাম কৰি আছে।

২০২৫ চনৰ মাৰ্চৰ পৰা জুন মাহলৈকে তেওঁ কালাৰ্ছ টিভিৰ *জ্যাদা মত উড়*ত শেহজাদ শ্বেখৰ বিপৰীতে কাজল ঠাকুৰৰ চৰিত্ৰত অভিনয় কৰিছিল।

## সংবাদ মাধ্যমত
২০২০ চনৰ 'ইষ্টাৰ্ন আই'ৰ শীৰ্ষ ৫০ গৰাকী এছীয় তাৰকাৰ তালিকাত শ্বাহে ৪৭তম স্থান লাভ কৰিছিল। সেই একে বছৰতে ইষ্টাৰ্ন আইৰ "দশকৰ ডাইনেমিক ডজন" (Dynamic dozen for the decade) তালিকাত তেওঁ চতুৰ্থ স্থানত আছিল। ২০২১ চনত তেওঁ ইষ্টাৰ্ন আইৰ "৩০ অনুৰ্ধ বিশ্বজনীন এছীয় তাৰকা" (Top 30 under 30 Global Asian Stars)ত স্থান লাভ কৰিছিল। ২০২৩ চনত তেওঁ 'টাইমছ নাউ'ৰ "জনপ্ৰিয় টেলিভিছন অভিনেত্ৰী"ৰ তালিকাত তৃতীয় স্থান লাভ কৰিছিল।

## তথ্যসূত্ৰ
 

## বাহ্যিক সংযোগ
* 
* 

শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভাৰতীয় মডেল
অনাৰা গুপ্তা

**অনাৰা গুপ্তা** (ইংৰাজী: Anara Gupta; জন্ম: ২৯ আগষ্ট ১৯৮৯) এগৰাকী ভাৰতীয় মডেল যিয়ে ২০০১ চনত 'মিছ জম্মু' সৌন্দৰ্য প্ৰতিযোগিতাত জয়লাভ কৰিছিল। এগৰাকী ভাৰতীয় অভিনেত্ৰী, মডেল আৰু সংবাদ মাধ্যমৰ ব্যক্তিত্ব হিচাপে তেওঁ মূলতঃ ভোজপুৰী চলচ্চিত্ৰত কৰা কামৰ বাবে পৰিচিত। ইয়াৰ উপৰি তেওঁ হিন্দী, তেলুগু, তামিল আৰু অন্যান্য ভাষাৰ ছবিত অভিনয় কৰিছে। গুপ্তা ভোজপুৰী ছবিৰ এগৰাকী অত্যন্ত জনপ্ৰিয় অভিনেত্ৰী আৰু তেওঁক সৰ্বাধিক পাৰিশ্ৰমিক পোৱা ভোজপুৰী অভিনেত্ৰী বুলিও কোৱা হয়। তেওঁ বহুতো বঁটা লাভ কৰিছে। 

## প্ৰাৰম্ভিক জীৱন
১৯৮৯ চনৰ ২৯ আগষ্টত ৰাম সিং আৰু ৰাজ ৰাণীৰ ঘৰত অনাৰা গুপ্তাৰ জন্ম হৈছিল। এটা ছয়জনীয়া পৰিয়ালত জন্মগ্ৰহণ কৰা অনাৰাৰ তিনিজন ভাতৃ আছে আৰু তেওঁৰ কোনো ভগ্নী নাই। তেওঁ জম্মুৰ ডিবিএন বিদ্যা মন্দিৰ স্কুলত পঢ়া-শুনা কৰিছিল। স্কুলত পঢ়ি থকা সময়ত তেওঁ ক্ৰিকেটৰ প্ৰতি বৰ আগ্ৰহী আছিল। তেওঁ এনচিচিৰ এগৰাকী সক্ৰিয় সদস্য আছিল আৰু বিএলচি (BLC) কৰিছিল। ২০০৬ চনত তেওঁ 'মিছ জম্মু' খিতাপ অৰ্জন কৰে আৰু তাৰ পিছত কামৰ বাবে মায়ানগৰীলৈ ৰাওনা হয়।

## কেৰিয়াৰ
তেওঁ অসংখ্য ভোজপুৰী ছবিত অভিনয় কৰিছিল আৰু জনপ্ৰিয়তাৰ শীৰ্ষত থকা সময়ত তেওঁ ভোজপুৰী চিনেমাৰ ৰাণী হিচাপে পৰিচিত আছিল। তেওঁ 'মহুয়া টিভি'ত সম্প্ৰসাৰিত ভোজপুৰী নৃত্য ৰিয়েলিটি শ্ব' *নাচ নাচিয়া ধুম মাচিয়া*ত অংশ লৈছিল। ইয়াৰ বিচাৰক আছিল গণেশ আচাৰ্য, সুধা চন্দ্ৰন আৰু কানু মুখাৰ্জী। তেওঁ এই অনুষ্ঠানত প্ৰথম ৰানাৰ্ছ আপ হৈছিল, যিয়ে তেওঁৰ জনপ্ৰিয়তাক আন এক মাত্ৰা প্ৰদান কৰিছিল। 

তেওঁৰ প্ৰথম হিন্দী ছবি আছিল *মিছ অনাৰা* (Miss Aanara) আৰু ইয়াৰ পিছত তেওঁ আন কেইবাখনো ছবিত অভিনয় কৰিছিল। 

২০০৫ চনৰ মে’ মাহত তেওঁ মাতৃৰ সৈতে নতুন দিল্লীলৈ গৈ ৰাষ্ট্ৰীয় মহিলা আয়োগ আৰু ৰাষ্ট্ৰীয় মানৱ অধিকাৰ আয়োগৰ বিষয়াসকলক লগ ধৰি আৰক্ষীৰ দুৰ্ব্যৱহাৰৰ অভিযোগৰ তদন্ত কৰিবলৈ অনুৰোধ জনাইছিল।

২০০৫ চনৰ আগষ্ট মাহত অশোক পণ্ডিতৰ প্ৰযোজনাত তেওঁৰ কেৰিয়াৰ আৰু অগ্নিপৰীক্ষাৰ ওপৰত আধাৰিত এখন ছবিত অভিনয় কৰি থকা বুলি খবৰ ওলাইছিল। ইয়াৰ উপৰি তেওঁ *সুলগতী ৰাহেঁ* টিভি ধাৰাবাহিকত অভিনয় কৰিছিল। ২০০৬ চনৰ মাৰ্চ মাহত খবৰ ওলাইছিল যে কে কে যাদৱ আৰু আদিত্য কুলশ্ৰেষ্ঠৰ প্ৰযোজনাত তেওঁৰ জীৱনৰ ওপৰত নিৰ্মিত এখন বলীউড ছবিত অভিনয় কৰিবলৈ তেওঁ মুম্বাইলৈ স্থানান্তৰিত হৈছে। ২০০৭ চনৰ জুন মাহত মুক্তি পোৱা *মিছ অনাৰা* নামৰ ছবিখনে দৰ্শকৰপৰা আশানুৰূপ সঁহাৰি লাভ কৰা নাছিল। ছবিখনত অভিযোগ কৰা হৈছিল যে অনাৰা কাৰাগাৰত থকাৰ সময়ত এজন আৰক্ষী বিষয়াই গোপন কেমেৰা ব্যৱহাৰ কৰি তেওঁক যৌন নিৰ্যাতন কৰিবলৈ এখন অশ্লীল ছবি নিৰ্মাণ কৰিছিল।

২০০৫ চনৰ ডিচেম্বৰ মাহত জম্মু-কাশ্মীৰ উচ্চ ন্যায়ালয়ে অনাৰা গুপ্তাৰ বিৰুদ্ধে কোনো অভিযোগ অবিহনে গোচৰটো বন্ধ কৰি দিছিল। সামাজিক কৰ্মী অমিত চৌহানে গোচৰটো পুনৰ মুকলি কৰাৰ বাবে হেঁচা দিছিল। কাৰণ তেওঁ চিন্তিত আছিল যে যুৱতী আৰু উচ্চপদস্থ ৰাজনীতিবিদ জড়িত থকা এটা চক্ৰৰ তথ্য প্ৰমাণ গাপ দিয়া হৈছে।

২০০৬ চনৰ আগষ্ট মাহত জম্মু-কাশ্মীৰ উচ্চ ন্যায়ালয়ৰ নিৰ্দেশত এই গোচৰৰ পুনৰ তদন্ত আৰম্ভ কৰা হয়।

## তথ্যসূত্ৰ

শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:সৌন্দৰ্য প্ৰতিযোগী
শ্ৰেণী:ভাৰতীয় মডেল
সৰগম কৌশল

**সৰগম কৌশল** (ইংৰাজী: Sargam Koushal; জন্ম: ২০ ছেপ্টেম্বৰ ১৯৯০) এগৰাকী ভাৰতীয় শিক্ষয়িত্ৰী যিয়ে ২০২২ চনত মিচেছ ৱৰ্ল্ড খিতাপ অৰ্জন কৰিছিল।

## ব্যক্তিগত জীৱন
সৰগম কৌশলৰ জন্ম ১৯৯০ চনৰ ২০ ছেপ্টেম্বৰত জম্মু আৰু কাশ্মীৰত জি এছ কৌশল আৰু মীনা কৌশলৰ ঘৰত হৈছিল। তেওঁৰ পিতৃ বেংক অৱ ইণ্ডিয়াৰ এজন অৱসৰপ্ৰাপ্ত মুখ্য প্ৰবন্ধক।

তেওঁ জম্মুৰ গান্ধী নগৰৰ চেইণ্ট মেৰীজ প্ৰেজেণ্টেচন কনভেণ্ট চিনিয়ৰ চেকেণ্ডাৰী স্কুলত বিদ্যালয়ৰ শিক্ষা সমাপ্ত কৰে, জম্মুৰ উইমেনছ কলেজৰপৰা স্নাতক ডিগ্ৰী লাভ কৰে আৰু জম্মু বিশ্ববিদ্যালয়ৰপৰা ইংৰাজী সাহিত্যত স্নাতকোত্তৰ ডিগ্ৰী লাভ কৰে। তেওঁ জম্মুৰ চৰকাৰী বি.এড° কলেজৰপৰা বি.এড° ডিগ্ৰীও লাভ কৰিছে। তেওঁ ২০১৭ চনৰ ৩ ডিচেম্বৰত আদিত্য মনোহৰ শৰ্মাৰ সৈতে বিবাহপাশত আবদ্ধ হয় যি ভাৰতীয় নৌসেনাৰ এজন বিষয়া। তেওঁ বিশাখাপত্তনমত শিক্ষয়িত্ৰী হিচাপে কাম কৰিছিল। বিবাহৰ পিছত তেওঁ সৌন্দৰ্য প্ৰতিযোগিতাত অংশগ্ৰহণ কৰাৰ প্ৰতি আগ্ৰহী হৈ পৰে।

## কৰ্মজীৱন
মিচেছ ৱৰ্ল্ড ২০২২ হিচাপে তেওঁৰ কাৰ্যকালত সৰগম কৌশল এই প্ৰতিযোগিতাৰ ইতিহাসত সৰ্বাধিক ভ্ৰমণ কৰা বিজয়ী হিচাপে পৰিগণিত হয়। তেওঁ ৰাছিয়া, থাইলেণ্ড আৰু দক্ষিণ আফ্ৰিকাকে ধৰি ১০খন দেশ ভ্ৰমণ কৰিছিল। ৭৫,৪২০ মাইলতকৈও অধিক দূৰত্বৰ এই ব্যাপক ভ্ৰমণৰ সময়ত তেওঁ ৰাষ্ট্ৰীয় মিচেছ ৱৰ্ল্ড প্ৰতিনিধিসকলক মুকুট পিন্ধোৱা, ব্ৰেণ্ড প্ৰসাৰ আৰু সামাজিক অনুষ্ঠানসমূহত অংশগ্ৰহণ কৰিছিল।

২০২৩ চনৰ নৱেম্বৰ মাহত সৰগম কৌশলে মিচেছ দক্ষিণ আফ্ৰিকা প্ৰতিযোগিতাৰ বিচাৰক হিচাপে দক্ষিণ আফ্ৰিকা ভ্ৰমণ কৰিছিল।

## প্ৰতিযোগিতা
২০২২ চনৰ জুন মাহত মিচেছ ইণ্ডিয়া ইনকৰদ্বাৰা আয়োজিত প্ৰতিযোগিতাত সৰগমে মিচেছ ইণ্ডিয়া খিতাপ অৰ্জন কৰে। ২০২২ চনৰ মিচেছ ৱৰ্ল্ড প্ৰতিযোগিতাত তেওঁ বিভিন্ন দেশৰ ৬৩ গৰাকী প্ৰতিযোগীক পৰাস্ত কৰে। এই প্ৰতিযোগিতাখন নেভাদাৰ লাছ ভেগাছত অনুষ্ঠিত হৈছিল। ২০২১ চনৰ মিচেছ ৱৰ্ল্ড শ্বেলিন ফৰ্ডে তেওঁক মুকুট পিন্ধাইছিল। চূড়ান্ত প্ৰতিযোগিতাত তেওঁ গুলপীয়া গাউন আৰু সুন্দৰ স্ফটিকৰ কাণফুলিৰ দৰে আনুষংগিক সামগ্ৰী পৰিধান কৰিছিল। তেওঁৰ পোছাকযোৰ ভাবনা ৰাওৱে ডিজাইন কৰিছিল।

## তথ্যসূত্ৰ

## বাহ্যিক সংযোগ
* 

শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী
এৰিকা ফাৰ্নাণ্ডেছ

**এৰিকা জেনিফাৰ ফাৰ্নাণ্ডেছ** (ইংৰাজী: Erica Jennifer Fernandes; জন্ম: ৭ মে' ১৯৯৩) এগৰাকী ভাৰতীয় অভিনেত্ৰী আৰু প্ৰাক্তন মডেল, যিয়ে বিশেষকৈ টেলিভিছনৰ কামৰ বাবে পৰিচিত। তেওঁ তামিল, হিন্দী, তেলুগু আৰু কন্নড় ছবিত অভিনয় কৰিছে। ফাৰ্নাণ্ডেছে তামিল ছবি *আইন্ধু আইন্ধু আইন্ধু*ৰ জৰিয়তে অভিনয় জগতত আত্মপ্ৰকাশ কৰিছিল। তেওঁ টেলিভিছনত পোনপ্ৰথমবাৰৰ বাবে *কুছ ৰং প্যাৰ কে এইচে ভী* ধাৰাবাহিকত ড° সোনাক্ষী বসুৰ চৰিত্ৰত অভিনয় কৰি জনপ্ৰিয়তা লাভ কৰে। ইয়াৰ উপৰি তেওঁ কন্নড় ছবি *নিনিন্দলে* আৰু *গালিিপাটম*কে ধৰি বহুকেইখন তামিল ছবিত অভিনয় কৰিছে। ফাৰ্নাণ্ডেছক *কচৌটী জিন্দগী কে* ধাৰাবাহিকত প্ৰেৰণা শৰ্মাৰ চৰিত্ৰত কৰা অভিনয়ৰ বাবেও জনা যায়। 

## প্ৰাৰম্ভিক জীৱন
এৰিকা জেনিফাৰ ফাৰ্নাণ্ডেছৰ জন্ম ১৯৯৩ চনৰ ৭ মে’ত মুম্বাইৰ এটা মাংগালোৰিয়ান কেথলিক কোংকণী পৰিয়ালত হৈছিল। তেওঁৰ পিতৃৰ নাম ৰালফ ফাৰ্নাণ্ডেছ আৰু মাতৃৰ নাম লেভিনা ফাৰ্নাণ্ডেছ। তেওঁ কুৰ্লাৰ হোলী ক্ৰছ হাইস্কুলৰপৰা স্কুলীয়া শিক্ষা লাভ কৰে আৰু ছনৰ এছ.আই.ই.এছ. কলেজ অৱ আৰ্টছ, চায়েঞ্চ এণ্ড কমাৰ্চৰপৰা প্ৰাক-স্নাতক পাঠ্যক্ৰম সম্পূৰ্ণ কৰে। তেওঁ বান্দ্ৰাৰ চেইণ্ট এণ্ড্ৰিউজ কলেজত স্নাতক ডিগ্ৰীৰ বাবে নাম ভৰ্তি কৰিছিল। পৰৱৰ্তী সময়ত তেওঁ মডেলিং কেৰিয়াৰ গঢ়িবলৈ পঢ়া-শুনা আধাতে এৰি দিছিল। 

## মাধ্যম
২০১৭ চনত ফাৰ্নাণ্ডেছে *দ্য টাইমছ অৱ ইণ্ডিয়া*ৰ ভাৰতীয় টেলিভিছনৰ আটাইতকৈ আকৰ্ষণীয় মহিলাৰ তালিকাত চতুৰ্থ স্থান লাভ কৰিছিল।

২০১৮ চনৰ *দ্য টাইমছ অৱ ইণ্ডিয়া*ৰ ভাৰতীয় টেলিভিছনৰ আটাইতকৈ আকৰ্ষণীয় মহিলাৰ তালিকাত তেওঁ তৃতীয় স্থানত আছিল। একে বছৰতে *দ্য টাইমছ অৱ ইণ্ডিয়া*ই তেওঁক টেলিভিছনৰ ‘শীৰ্ষ ১০ জনপ্ৰিয় অভিনেত্ৰী’ৰ তালিকাত অষ্টম স্থান দিছিল।

২০১৯ চনৰ *ইষ্টাৰ্ণ আই*ৰ ৫০ গৰাকী যৌন আবেদনময়ী এছিয়ান মহিলাৰ তালিকাত ফাৰ্নাণ্ডেছে ত্ৰয়োদশ স্থান আৰু *দ্য টাইমছ অৱ ইণ্ডিয়া*ৰ ২০১৯ চনৰ টেলিভিছনৰ আটাইতকৈ আকৰ্ষণীয় মহিলাৰ তালিকাত চতুৰ্থ স্থান দখল কৰিছিল।

২০২০ চনত *দ্য টাইমছ*ৰ টেলিভিছনৰ আটাইতকৈ আকৰ্ষণীয় মহিলাৰ তালিকাত ফাৰ্নাণ্ডেছে প্ৰথম স্থান লাভ কৰিছিল।

## তথ্যসূত্ৰ


## বাহ্যিক সংযোগ

* 

শ্ৰেণী:ভাৰতীয় অভিনেত্ৰী
মধুৰিমা তুলি

**মধুৰিমা তুলি** (ইংৰাজী: Madhurima Tuli; জন্ম: ১৯ আগষ্ট ১৯৮৬) এগৰাকী ভাৰতীয় অভিনেত্ৰী আৰু মডেল। হিন্দী টেলিভিছনত তেওঁৰ কৰ্মৰাজিৰ ভিতৰত কাল্পনিক ধাৰাবাহিক *কস্তুৰী*, *পৰিচয়*, *কুমকুম ভাগ্য*, *চন্দ্ৰকান্তা* আৰু *কয়ামত কী ৰাত*ৰ লগতে ৰিয়েলিটি শ্ব’ *নাচ বলিয়ে ৯* আৰু *বিগ বছ ১৩* অন্তৰ্ভুক্ত। তেওঁ জনপ্ৰিয় হিন্দী ছবি যেনে *বেবী* (২০১৫), *হমাৰী অধুৰী কাহানী* (২০১৫) আৰু *নাম শবানা*তো (২০১৭) অভিনয় কৰিছে। 

## প্ৰাৰম্ভিক জীৱন
১৯৮৬ চনৰ ১৯ আগষ্টত ওড়িশাত তুলিৰ জন্ম হৈছিল। তেওঁ উত্তৰাখণ্ডৰ ডেৰাডুনৰ নিবাসী। কলেজত পঢ়ি থকা সময়তে তেওঁ 'মিছ উত্তৰাঞ্চল' প্ৰতিযোগিতাত বিজয়ী হৈছিল। তেওঁৰ পিতৃ টাটা ষ্টীলত কৰ্মৰত আছিল আৰু মাতৃ এগৰাকী বেচৰকাৰী সংস্থাৰ (NGO) কৰ্মী। তেওঁৰ শ্ৰীকান্ত তুলি নামৰ এজন কনিষ্ঠ ভাতৃ আছে, যি 'SVMT Music' নামৰ এটা সংগীত লেবেলৰ গৰাকী।

## কেৰিয়াৰ
তুলিয়ে ২০০৪ চনত চাই কিৰণৰ বিপৰীতে তেলেগু ছবি *সত্থা*ৰ জৰিয়তে অভিনয় জগতত ভৰি থৈছিল। তেওঁ মুম্বাইলৈ আহি কিশোৰ নমিত কাপুৰ এক্টিং স্কুলত অভিনয়ৰ শিক্ষা গ্ৰহণ কৰে আৰু গডৰেজ, ফিয়ামা ডি উইলছ, এয়াৰটেল, লেনোভো, আল্ট্ৰাট্ৰেক চিমেণ্ট, ডমিনোজ পিজ্জা আৰু কাৰ্বন মবাইলৰ দৰে ব্ৰেণ্ডৰ বিজ্ঞাপনত মডেল হিচাপে কাম কৰে।

২০০৮ চনত জে. ডি. চক্ৰৱৰ্তীৰদ্বাৰা ৰচিত তথা পৰিচালিত ভাৰতীয় থ্ৰিলাৰ ছবি *হোমম*ত তেওঁ সত্যা নামৰ এগৰাকী ধুনীয়া ছোৱালীৰ সহযোগী চৰিত্ৰত অভিনয় কৰে। এই ছবিখন মাৰ্টিন স্কোৰচেজৰ ২০০৬ চনৰ হলিউড ছবি *দ্য ডিপাৰ্টেড*ৰদ্বাৰা কিছু পৰিমাণে অনুপ্ৰাণিত আছিল।

২০০৯ চনত *টছ* তেওঁৰ পৰৱৰ্তী ছবি আছিল য’ত তেওঁ চেৰীৰ চৰিত্ৰত অভিনয় কৰিছিল। জি টিভিৰ অতিপ্ৰাকৃতিক ধাৰাবাহিক *শ্ৰী*ত (২০০৮-২০০৯) বিন্ধিয়াৰ চৰিত্ৰত অভিনয় কৰাৰ পাছত তেওঁ ষ্টাৰ ৱানৰ টিভি ধাৰাবাহিক *ৰং বদলতী ওঢ়নী*ত (২০১০-২০১১) এগৰাকী উচ্চাকাঙ্ক্ষী মডেল খুশীৰ চৰিত্ৰত অভিনয় কৰে।

২০১০ চনত *কালো* ছবিত তেওঁ নৱ-বিবাহিতা ৰুক্মিণীৰ চৰিত্ৰত অভিনয় কৰিছিল। এই ছবিখন কেপ টাউনৰ ষষ্ঠ বাৰ্ষিক দক্ষিণ আফ্ৰিকাৰ হেল’ৱিন হৰৰ ফেষ্টিভেলত প্ৰদৰ্শিত হৈছিল আৰু ই শ্ৰেষ্ঠ ফিচাৰ ফিল্ম আৰু শ্ৰেষ্ঠ চিনেমেট’গ্ৰাফীৰ বঁটা লাভ কৰিছিল। তেওঁ ডিনো মৰিয়াৰ সৈতে ৰিয়েলিটি শ্ব’ *ফিয়েৰ ফেক্টৰ: খতৰোঁ কে খিলাড়ী*ৰ তৃতীয় ছিজনত অংশ লৈছিল। 

২০১২ চনত তেওঁ প্ৰশান্ত নাৰায়ণনৰ সৈতে *ছিগাৰেট কী তৰহ* ছবিত মুখ্য চৰিত্ৰত অভিনয় কৰে। ইয়াৰ উপৰি তেওঁ আনিক সিংঘালৰ ইংৰাজী চুটি ছবি *লেথাল কমিছন*ত নাতাশাৰ চৰিত্ৰত অভিনয় কৰিছিল।

তেওঁ কে. শিৱসূৰ্যৰ পৰিচালনাত *মাৰীচা* (২০১২) ছবিতো অভিনয় কৰিছিল। এই ছবিখন কানাড়া আৰু তামিল ভাষাত একেলগে নিৰ্মাণ কৰা হৈছিল।

২০১৩ চনৰ থ্ৰিলাৰ ছবি *ৱাৰ্নিং*ত তুলিয়ে গুঞ্জন দত্তৰ চৰিত্ৰত অভিনয় কৰিছিল। তেওঁ সুভাষ ঘাইৰ প্ৰযোজনা আৰু হেমন্ত হেগড়েৰ পৰিচালনাত নিৰ্মিত কানাড়া ছবি *নিমবে হুলি*তো অভিনয় কৰিছিল। ২০১৫ চনৰ একচন ছবি *বেবী*ত তেওঁ অক্ষয় কুমাৰৰ পত্নী অঞ্জলি সিং ৰাজপুতৰ চৰিত্ৰত অভিনয় কৰি বিশেষ জনপ্ৰিয়তা লাভ কৰে।

## ব্যক্তিগত জীৱন
২০১৭ চনত নিজৰ ধাৰাবাহিক *চন্দ্ৰকান্তা*ৰ ছেটত তুলিয়ে অভিনেতা বিশাল আদিত্য সিঙক লগ পাইছিল আৰু পিছলৈ তেওঁৰ সৈতে প্ৰেমৰ সম্পৰ্ক গঢ়ি তুলিছিল। ২০১৮ চনত এবছৰ ডেটিং কৰাৰ পাছত তেওঁলোকৰ বিচ্ছেদ ঘটে।

## তথ্যসূত্ৰ


## বাহ্যিক সংযোগ

* 
* 

শ্ৰেণী:ভাৰতীয় অভিনেত্ৰী
সমীক্ষা বটনাগৰ

**সমীক্ষা বটনাগৰ** (ইংৰাজী: Samikssha Batnagar; জন্ম: ১২ জানুৱাৰী ১৯৮৮) এগৰাকী ভাৰতীয় অভিনেত্ৰী। তেওঁ ২০১৪ চনলৈকে ষ্টাৰ প্লাছ আৰু জি টিভিৰ বিভিন্ন হিন্দী ধাৰাবাহিকত সহযোগী আৰু মুখ্য চৰিত্ৰত অভিনয় কৰিছিল। তেওঁ ২০১৫ চনত মুক্তি পোৱা মধুৰ ভাণ্ডাৰকাৰৰ *কেলেণ্ডাৰ গাৰ্লছ*ত এটা কেমিঅ' চৰিত্ৰত অভিনয় কৰিছিল, যাৰ জৰিয়তে তেওঁৰ বলীউডত অভিষেক ঘটে। ২০১৭ চনত তেওঁ শ্ৰেয়াস তলপাড়ে পৰিচালিত ছবি *পোষ্টাৰ বয়জ*ত ববী দেউলেৰ বিপৰীতে অভিনয় কৰে, যিটো এজন জনপ্ৰিয় অভিনেতাৰ বিপৰীতে তেওঁৰ প্ৰথমটো মুখ্য চৰিত্ৰ।

## কেৰিয়াৰ

### টেলিভিছন কেৰিয়াৰ
তেওঁৰ আটাইতকৈ ডাঙৰ সুযোগ আছিল যেতিয়া তেওঁ *এক বীৰ কী অৰদাস...বীৰা* (ষ্টাৰ প্লাছ) ধাৰাবাহিকত মুখ্য চৰিত্ৰত অভিনয় কৰিবলৈ পাইছিল। ইয়াৰ পিছত তেওঁ *উত্তৰণ* (কালাৰ্ছ টিভি), *দেৱোঁ কে দেৱ...মহাদেৱ* (লাইফ অ’কে), *বাল বীৰ* (চাব টিভি), *কুমকুম ভাগ্য* (জি টিভি) আৰু আন কেইবাখনো জনাজাত ধাৰাবাহিকত অভিনয় কৰিছিল। 

### চলচ্চিত্ৰত অভিষেক
২০১৫ চনত মধুৰ ভাণ্ডাৰকাৰৰ *কেলেণ্ডাৰ গাৰ্লছ*ত তেওঁ এটা কেমিঅ' চৰিত্ৰত অভিনয় কৰিছিল। ইয়াৰ পিছত বটনাগৰে শ্ৰেয়াস তলপাড়ে পৰিচালিত *পোষ্টাৰ বয়জ*ৰ শ্বুটিং সম্পূৰ্ণ কৰে, য'ত ছানী দেউল আৰু ববী দেউলৰ লগতে শ্ৰেয়াস তলপাড়ে নিজেও মুখ্য চৰিত্ৰত অভিনয় কৰিছিল। এই ছবিখনত তেওঁ ববী দেউলৰ বিপৰীতে সূৰ্যমুখীৰ চৰিত্ৰত অভিনয় কৰিছিল। ছবিখন ২০১৭ চনৰ ৮ ছেপ্টেম্বৰত মুক্তি পাইছিল। ২০২১ আৰু ২০২২ চনৰ ভিতৰত বটনাগৰে *ব্লেক ৰোজ*, *ধূপ ছাঁও* আৰু *অন্ত দ্য এণ্ড*ত অভিনয় কৰে। *অন্ত দ্য এণ্ড*ত তেওঁৰ সুন্দৰ অভিনয়ৰ বাবে তেওঁ প্ৰশংসিত হৈছিল, আৰু *ধূপ ছাঁও*তো তেওঁৰ অভিনয় অন্যতম শ্ৰেষ্ঠ বুলি কোৱা হৈছিল।

## তথ্যসূত্ৰ


## বাহ্যিক সংযোগ

* 
* 

শ্ৰেণী:ভাৰতীয় অভিনেত্ৰী
হোৱাইট বাফেলো কাফ উইমেন

**হোৱাইট বাফেলো কাফ উইমেন** (ইংৰাজী: White Buffalo Calf Woman; লাকোটা ভাষা: Ptesáŋwiŋ) বা **হোৱাইট বাফেলো মেইডেন** হ'ল অলৌকিক উৎপত্তিৰ এগৰাকী পবিত্ৰ মহিলা, যি লাকোটা ধৰ্মৰ এজন প্ৰাথমিক সাংস্কৃতিক পয়গম্বৰ হিচাপে কেন্দ্ৰীয় ভূমিকা পালন কৰে। মৌখিক পৰম্পৰাৰ মতে তেওঁ লাকোটা লোকসকললৈ "সাতটা পবিত্ৰ ৰীতি-নীতি" লৈ আহিছিল।

## কাহিনী
পৰম্পৰাগত কাহিনী অনুসৰি ১৯ প্ৰজন্মৰ আগতে এবাৰ দুৰ্ভিক্ষৰ সময় আহিছিল। লাকোটা লোকসকলৰ মুখিয়ালজনে খাদ্যৰ সন্ধানত দুজন স্কাউটক চিকাৰলৈ পঠিয়াইছিল। ডেকা দুজনৰ ভ্ৰমণৰ সময়ত তেওঁলোকে দূৰৈৰ পৰা এটা বগা ডাৱৰ দেখা পালে। তাৰ পিছত সেই ডাৱৰটোৰ মাজৰ পৰা তেওঁলোকে এগৰাকী মহিলাক দেখা পালে। তেওঁলোকে কাষলৈ গৈ দেখিলে যে সেইগৰাকী বগা পহুৰ ছালেৰে তৈয়াৰী পোছাক পৰিহিত এগৰাকী ধুনীয়া থলুৱা যুৱতী। তেওঁৰ চুলি ক'লা, ছালৰ ৰং ক'লা আৰু চকুযুৰিও ক'লা আছিল। এজন লোকৰ মনত মহিলাগৰাকীক দেখি কামভাৱ জাগ্ৰত হ’ল। তেওঁ সংগীক ক’লে যে তেওঁ মহিলাগৰাকীক পত্নী হিচাপে লাভ কৰাৰ চেষ্টা কৰিব আৰু তেওঁৰ কাষ চাপিল। তেওঁৰ সংগীজনে তেওঁক সাৱধান কৰি দিছিল যে মহিলাগৰাকী এগৰাকী পবিত্ৰ নাৰী যেন লাগে আৰু এনে কোনো অপবিত্ৰ কাম কৰাটো বিপজ্জনক আৰু অসন্মানজনক হ’ব, কিন্তু তেওঁৰ পৰামৰ্শ আওকাণ কৰা হ’ল।

দ্বিতীয়তে স্কাউটজনে দেখিলে যে প্ৰথমজনে মহিলাগৰাকীক ওচৰলৈ গৈ সাৱটি ধৰিছে আৰু সেই সময়তে এটা ডাৱৰে দুয়োকে আৱৰি ধৰিছে। যেতিয়া ডাৱৰটো নোহোৱা হৈ গ’ল, তেতিয়া তাত কেৱল সেই ৰহস্যময়ী মহিলাগৰাকী আৰু প্ৰথমজন লোকৰ হাড়ৰ দ’ম এটা পৰি থাকিল। বাকী থকা লোকজনে ভয় খাই ধনুখন টোৱাব ধৰিলে। কিন্তু পবিত্ৰ মহিলাগৰাকীয়ে তেওঁক আগুৱাই আহিবলৈ ইংগিত দিলে আৰু ক’লে যে তেওঁৰ কোনো ক্ষতি নহ’ব, কাৰণ তেওঁ লোকজনৰ হৃদয়খন পঢ়িব পাৰিছে আৰু তেওঁৰ মনত প্ৰথমজনৰ দৰে কোনো বেয়া উদ্দেশ্য নাই। মহিলাগৰাকীয়ে লাকোটা ভাষাত কথা কোৱাৰ বাবে ডেকাজনে ভাবিলে যে তেওঁ তেওঁলোকৰে কোনোবা এজন হ’ব আৰু তেওঁ আগুৱাই আহিল।

সেই সময়ত মহিলাগৰাকীয়ে বুজাই দিছিল যে তেওঁ 'ৱাখাঁ' (wakȟáŋ—পবিত্ৰ, যাৰ আধ্যাত্মিক আৰু অলৌকিক শক্তি আছে)। তেওঁ লগতে ক’লে যে যদি তেওঁ দিয়া নিৰ্দেশ পালন কৰে, তেন্তে তেওঁৰ লোকসকলে পুনৰ উন্নতি কৰিব পাৰিব। স্কাউটজনে তেওঁ দিয়া নিৰ্দেশ পালন কৰিব বুলি প্ৰতিজ্ঞা কৰিলে আৰু তেওঁক নিজৰ শিবিৰলৈ ঘূৰি গৈ পৰিষদক আহ্বান জনাবলৈ আৰু তেওঁৰ আগমনৰ বাবে ভোজৰ আয়োজন কৰিবলৈ কোৱা হ’ল। তেওঁ লাকোটা লোকসকলক পৃথিৱী মাতৃক সুৰক্ষা দিবলৈ সাতটা পবিত্ৰ অনুষ্ঠানৰ শিক্ষা দিছিল আৰু তেওঁলোকক পবিত্ৰ ধুমপানৰ পাইপ 'চানুংপা' (čhaŋnúŋpa) উপহাৰ দিছিল।

সেই সাতটা অনুষ্ঠান হ’ল:
# ইনিপি (Inípi)—শৌচাগাৰ বা শুদ্ধিকৰণৰ স্থান
# হানবেচিয়া পি (Haŋbléčheyapi)—দৰ্শনৰ বাবে ক্ৰন্দন
# উইৱানিয়াং ৱাচিপি (Wiwáŋyaŋg Wačhípi)—সূৰ্য নৃত্য
# হুংকা লোৱানপি (Huŋkalowaŋpi)—আত্মীয় গঢ়া
# ইশনথি আৱিচালোৱানপি (Išnáthi Awíčhalowaŋpi)—মহিলাৰ ঋতুচক্ৰ বা যৌৱন প্ৰাপ্তিৰ অনুষ্ঠান
# থাপা ৱাংকায়য়াপি (Tȟápa Waŋkáyeyapi)—বল নিক্ষেপ
# ৱানাগী যুহাপি (Wanáǧi Yuhápi)—আত্মা সংৰক্ষণ

চানুংপাৰ প্ৰতিটো অংশ (নলী, বাতি, ধঁপাত, উশাহ আৰু ধোঁৱা) প্ৰাকৃতিক জগতৰ সম্পৰ্ক, মৌলসমূহ, মানুহ আৰু ব্ৰহ্মাণ্ডৰ চক্ৰ বজাই ৰখা আধ্যাত্মিক সত্তাসমূহৰ প্ৰতীক।

## তথ্যসূত্ৰ

## তথ্য উৎস
*Walker, James R. *Lakota Belief and Ritual* (University of Nebraska Press, 1980; ; Bison Books, 1991 )
*Powers, William K. *Oglala Religion* (University of Nebraska Press, 1975,1977; )
*Pickering, Robert B. *Seeing the White Buffalo*. (Denver Museum of Natural History & Johnson Books), 1997;  & 1-55566-182-3.
*Costello, Damian. *Black Elk: Colonialism and Lakota Catholicism* (Orbis Books, 2005, )

শ্ৰেণী:লোকবিশ্বাস
ৰাগেশ্বৰী লুম্বা

**ৰাগেশ্বৰী লুম্বা** (ইংৰাজী: Raageshwari Loomba) এগৰাকী ভাৰতীয় গায়িকা, অভিনেত্ৰী, টেলিভিছন ব্যক্তিত্ব আৰু মাইণ্ডফুলনেছ স্পীকাৰ। 

## জীৱনী
ৰাগেশ্বৰীয়ে অক্সিলিয়াম কনভেণ্ট হাইস্কুলত পঢ়া-শুনা কৰিছিল।

কিশোৰী অৱস্থাতে ৰাগেশ্বৰীয়ে ১৯৯৩ চনৰ ছবি *আঁখে*ৰ জৰিয়তে চলচ্চিত্ৰ জগতত আত্মপ্ৰকাশ কৰে। ইয়াৰ পিছত তেওঁ *মেইন খিলাড়ী তু অনাৰী* (১৯৯৪), *জিদ* (১৯৯৪) আৰু *দিল কিতনা নাদান হ্যায়*ত অভিনয় কৰে। 

ৰাগেশ্বৰীয়ে সমগ্ৰ ভাৰতত এলানি সংগীতানুষ্ঠান পৰিৱেশন কৰিবলৈ ক'কা-ক'লাৰ সৈতে এক চুক্তিবদ্ধ হৈছিল।

২০০০ চনত ৰাগেশ্বৰী আৰু তেওঁৰ পিতৃয়ে একেলগে আন এটা এলবাম ‘ৱাই টু কে চিল দো হাজাৰ’ (Y2K Saal Do Hazaar) নিৰ্মাণ কৰে। "ইক্কি চিক্কি চিকিটা" শীৰ্ষক ভিডিঅ'টোৰ শ্বুটিং কৰি থকা সময়ত ৰাগেশ্বৰী মেলেৰিয়াত আক্ৰান্ত হৈ আছিল। ২০০০ চনৰ প্ৰাকক্ষণত এটা সংগীতানুষ্ঠানৰ জৰিয়তে এলবামটো মুকলি কৰা হৈছিল। সেই অনুষ্ঠানটোৰ ঠিক এসপ্তাহৰ পিছতে ৰাগেশ্বৰীৰ ‘বেলছ পালচি’ (Bell's palsy) ধৰা পৰে, যাৰ ফলত তেওঁৰ মুখমণ্ডলৰ বাঁওফালৰ অংশ পক্ষাঘাতগ্ৰস্ত হয় আৰু কথা কোৱাতো অসুবিধাৰ সৃষ্টি হয়। পৰৱৰ্তী বছৰটোত তেওঁ ফিজিঅ’থেৰাপী, ইলেক্ট্ৰিকেল ষ্টিমুলেচন আৰু যোগাসনৰ সহায়ত নিজকে সুস্থ কৰি তোলে। তেওঁ এমটিভিৰ *এক দো তিন* আৰু *বাৰ বাৰ দেখো*, ছোনীত *কুছ কেহতী হ্যায় য়ে ধুন*, বিবিচিৰ বাবে *কুৱেষ্ট* আৰু টেন স্পৰ্টছত *ৱান অন ৱান উইথ ৰাগেশ্বৰী* আদি টেলিভিছন শ্ব’ কৰিছিল। 

২০১৪ চনৰ ২৭ জানুৱাৰীত মুম্বাইত লণ্ডন নিবাসী মানৱ অধিকাৰ কৰ্মী তথা অধিবক্তা সুধাংশু স্বৰূপ কেচিৰ সৈতে ৰাগেশ্বৰী বিবাহপাশত আবদ্ধ হয়। ২০১৬ চনৰ ১১ ফেব্ৰুৱাৰীত লণ্ডনত তেওঁ এটি কন্যা সন্তান জন্ম দিয়ে।

## তথ্যসূত্ৰ
 

## বাহ্যিক সংযোগ
* 
* Official website
* 

শ্ৰেণী:ভাৰতীয় অভিনেত্ৰী
শ্ৰেণী:গায়িকা
সৌন্দৰ্য প্ৰতিযোগিতা

**সৌন্দৰ্য প্ৰতিযোগিতা** (ইংৰাজী: Beauty pageant) হ’ল এনে এক প্ৰতিযোগিতা য’ত প্ৰতিযোগীসকলক বিভিন্ন শাৰীৰিক আৰু মানসিক গুণাগুণৰ ওপৰত ভিত্তি কৰি বিচাৰ আৰু স্থান নিৰ্ধাৰণ কৰা হয়। নাম অনুসৰি, সৌন্দৰ্য প্ৰতিযোগিতাসমূহে পৰম্পৰাগতভাৱে প্ৰতিযোগীৰ শাৰীৰিক আকৰ্ষণীয়তাৰ বিচাৰত গুৰুত্ব দিয়ে, কেতিয়াবা কেৱল ইয়াৰ ওপৰতে ভিত্তি কৰি; কিন্তু বেছিভাগ আধুনিক সৌন্দৰ্য প্ৰতিযোগিতাই এতিয়া প্ৰতিযোগীসকলক "আভ্যন্তৰীণ সৌন্দৰ্য"ৰ ওপৰত ভিত্তি কৰিও বিচাৰ কৰিবলৈ পৰিসৰ বৃদ্ধি কৰিছে—য’ত তেওঁলোকৰ ব্যক্তিত্ব, বুদ্ধিমত্তা, প্ৰতিভা, নৈতিক চৰিত্ৰ আৰু দান-বৰঙণি আদি ব্যক্তিগত বৈশিষ্ট্যসমূহ অন্তৰ্ভুক্ত থাকে। যদিও ইয়াক সাধাৰণতে মহিলাকেন্দ্ৰিক প্ৰতিযোগিতা হিচাপে গণ্য কৰা হয়, তথাপিও পুৰুষৰ সৌন্দৰ্য প্ৰতিযোগিতা আৰু শিশুসকলৰ বাবেও সৌন্দৰ্য প্ৰতিযোগিতা দেখা পোৱা যায়।

সৌন্দৰ্য প্ৰতিযোগিতা শব্দটোৱে মূলতঃ চাৰিটা প্ৰধান সৌন্দৰ্য প্ৰতিযোগিতাক বুজায়: মিছ ইউনিভাৰ্ছ, মিছ ৱৰ্ল্ড, মিছ ইণ্টাৰনেশ্যনেল আৰু মিছ আৰ্থ। বছৰি হাজাৰ হাজাৰ সৌন্দৰ্য প্ৰতিযোগিতা অনুষ্ঠিত হয়, কিন্তু এই চাৰিটা প্ৰতিযোগিতাক আটাইতকৈ মৰ্যাদাপূৰ্ণ বুলি গণ্য কৰা হয়, আৰু সংবাদ মাধ্যমত এইসমূহৰ ব্যাপক চৰ্চা তথা সম্প্ৰচাৰ কৰা হয়। একেবাৰে প্ৰথম আনুষ্ঠানিক সৌন্দৰ্য প্ৰতিযোগিতাসমূহ ১৯ শতিকাত অনুষ্ঠিত হৈছিল, যদিও অনুৰূপ অনানুষ্ঠানিক অনুষ্ঠানসমূহ অন্ততঃ উত্তৰ-ধ্ৰুপদী যুগৰে পৰা চলি আহিছে। আধুনিক সৌন্দৰ্য প্ৰতিযোগিতাসমূহ প্ৰথমে ২০ শতিকাৰ আৰম্ভণিতে প্ৰতিষ্ঠা কৰা হৈছিল আৰু ২০ শতিকাৰ মাজভাগত আন্তঃৰাষ্ট্ৰীয় প্ৰতিযোগিতাসমূহৰ প্ৰতিষ্ঠাৰ দ্বাৰা ইয়াৰ জনপ্ৰিয়তা বৃদ্ধি পাইছিল। ২১ শতিকাত এই প্ৰতিযোগিতাসমূহৰ সংস্কাৰে কেৱল শাৰীৰিক চেহেৰাৰ ওপৰত গুৰুত্ব দিয়াৰ পৰিৱৰ্তে অন্যান্য বৈশিষ্ট্যসমূহক অধিক গুৰুত্ব দিবলৈ আৰম্ভ কৰে।

সৌন্দৰ্য প্ৰতিযোগিতাসমূহ সাধাৰণতে বহুতৰপীয়া হয়, য’ত স্থানীয় প্ৰতিযোগিতাসমূহে ডাঙৰ প্ৰতিযোগিতাসমূহৰ বাবে প্ৰতিযোগী নিৰ্বাচন কৰে; উদাহৰণস্বৰূপে, আন্তঃৰাষ্ট্ৰীয় প্ৰতিযোগিতাসমূহৰ বাবে হাজাৰ হাজাৰ স্থানীয় প্ৰতিযোগিতা অনুষ্ঠিত হয়। প্ৰতিখন প্ৰতিযোগিতাৰ উদ্যোক্তাসকলে প্ৰতিযোগিতাৰ নিয়মসমূহ নিৰ্ধাৰণ কৰিব পাৰে, য’ত প্ৰতিযোগীৰ বয়সৰ সীমাও অন্তৰ্ভুক্ত থাকে। নিয়মানুসৰি প্ৰতিযোগীসকল অবিবাহিত হোৱাৰ লগতে তেওঁলোকৰ চৰিত্ৰ শুদ্ধ হোৱা, অপেশাদাৰী হোৱা আৰু অন্যান্য চৰ্তৰ উপৰিও প্ৰচাৰৰ বাবে উপলব্ধ হোৱাটো প্ৰয়োজনীয় হ’ব পাৰে। ইয়াৰ উপৰিও আনুষ্ঠানিক সাজ-পাৰ, সাতুৰিবলৈ ব্যৱহাৰ কৰা পোছাক, খেলৰ সাজ-পাৰ বা ডিজাইনাৰ কাপোৰৰ দৰে সাজ-পাৰৰ মানদণ্ডও নিৰ্ধাৰণ কৰিব পাৰে যাৰ ওপৰত প্ৰতিযোগীসকলক বিচাৰ কৰা হ’ব। সৌন্দৰ্য প্ৰতিযোগিতাসমূহৰ সম্ভাব্য পুৰস্কাৰসমূহৰ ভিতৰত খিতাপ, টিয়ৰা, মুকুট, চেছ, ফুলৰ থোপা, ৰাজদণ্ড, সঞ্চয় বণ্ড, জলপানি আৰু নগদ ধন অন্তৰ্ভুক্ত থাকিব পাৰে। সৌন্দৰ্য প্ৰতিযোগিতাৰ বিজয়ীক সাধাৰণতে মহিলাৰ ক্ষেত্ৰত 'বিউটি কুইন' আৰু পুৰুষৰ ক্ষেত্ৰত 'বিউটি কিং' বুলি কোৱা হয়। প্ৰতিযোগিতাৰ বিভাগসমূহৰ মাজত পাৰ্থক্য স্পষ্ট কৰিবলৈ প্ৰায়ে মিছ, মিচেছ বা এম এছ আৰু টিন (Teen) আদি খিতাপত ভাগ কৰা হয়। প্ৰতিযোগীসকলৰ স্থান নিৰ্ধাৰণক *প্লেচমেণ্ট* বুলি কোৱা হয়।

## তথ্যসূত্ৰ

শ্ৰেণী:সৌন্দৰ্য প্ৰতিযোগিতা
মেৰী ক্ৰুক

**মেৰী ক্ৰুক** ( fl. 1657–1692) এগৰাকী আইৰিছ মুদ্ৰক আৰু গ্ৰন্থ বিক্ৰেতা আছিল।

## জীৱন
লণ্ডনত জন্মগ্ৰহণ কৰা মেৰী ক্ৰুক হাবাৰডেশ্বাৰ এডমণ্ড টুকৰ কন্যা। আয়াৰলেণ্ডৰ ৰজাৰ ছপাশাল জন ক্ৰুকক বিয়া কৰাইছিল। 
তেওঁলোকৰ চাৰিজন পুত্ৰ আৰু তিনিগৰাকী কন্যা সন্তান আছিল। ১৬৬৯ চনত তেওঁৰ মৃত্যুৰ পাছত ক্ৰুকৰ ভাতৃ বেঞ্জামিন টুকে আয়াৰলেণ্ডত ৰজাৰ ছপাশালৰ পেটেণ্ট লাভ কৰে। তেওঁ এই পেটেণ্ট ক্ৰুক আৰু তেওঁৰ পুত্ৰ জন আৰু এণ্ড্ৰুৰ বাবে আস্থাত ৰাখিছিল, যিসকল এতিয়াও নাবালক আছিল। ব্যাৱহাৰিকভাৱে ইয়াৰ অৰ্থ আছিল যে ক্ৰুক ৰজাৰ মুদ্ৰক হৈ পৰিছিল আৰু আয়াৰলেণ্ডত কিতাপ ছপা, বন্ধা আৰু বিক্ৰীৰ ওপৰত একচেটিয়া অধিকাৰ লাভ কৰিছিল। ইয়াৰ ফলত তেওঁ ১৭৪০ চনত জেন জোনছৰ সৈতে তথ্যমতে আয়াৰলেণ্ডৰ আটাইতকৈ প্ৰাচীন মহিলা মুদ্ৰক হিচাপে পৰিগণিত হয়।

ক্ৰুক ডাবলিনৰ তিনিটা চৌহদৰ পৰা, ১৬৭০ চনৰপৰা ১৬৭৮ চনলৈকে কেছল ষ্ট্ৰীটৰ পৰা, ১৬৭৮ চনৰপৰা ১৬৮৩ চনলৈকে কিংছ প্ৰিণ্টিং হাউছৰ পৰা, স্কিনাৰ ৰোৰপৰা আৰু তাৰ পিছত ১৬৮৩ চনৰপৰা ১৬৮৫ চনলৈকে অৰমণ্ড কুৱেৰপৰা কাম কৰিছিল। 
১৬৭৭ চনত লণ্ডনৰ ষ্টেচনাৰ্ছ কোম্পানীক ৰূপৰ কাপ এটা দিছিল আৰু লণ্ডনত থকা তেওঁৰ এপ্ৰেণ্টিছসকলক মুকলি কৰি দিয়া হৈছিল। 
ক্ৰুক'ৰ ছপাৰ উৎপাদন আছিল অসাধাৰণ আৰু তেওঁৰ মানদণ্ড কম আছিল, একে সময়তে তেওঁৰ পুত্ৰসকলৰ বাবে ব্যৱসায়টো বজাই ৰাখিছিল আৰু তেওঁৰ বজাৰত বেদখল কৰা প্ৰতিদ্বন্দ্বী প্ৰিণ্টাৰসকলক প্ৰতিহত কৰিছিল। ১৬৭১ চনত ছপা নিষিদ্ধ হোৱা থমাছ ব্লেডেনৰ বিৰুদ্ধে লৰ্ড লেফটেনেণ্টৰ ওচৰত আবেদন দাখিল কৰে আৰু ১৬৭৩ চনত তেওঁৰ প্ৰেছটো ৰজাৰ ছপাকাৰে আদেশ অনুসৰি নিজৰ কৰি লয়। ১৬৮০ চনত তেওঁ জোচেফ ৰেৰ বিৰুদ্ধে আৰু এখন আবেদন দাখিল কৰে, য'ত তেওঁ সফল হয় যদিও তেওঁ আওকাণ কৰে। ক্ৰুকে যেতিয়া ব্যৱসায়টো উত্তৰাধিকাৰী সূত্ৰে লাভ কৰিছিল তেতিয়া ই বহুত ঋণী আছিল, তেওঁৰ নেতৃত্বৰ সৈতে ই লাভজনক হৈ পৰিছিল যেতিয়ালৈকে তেওঁৰ পুত্ৰসকলে তেওঁৰ উত্তৰাধিকাৰী হৈছিল।

টুক আৰু ক্ৰুকৰ পুত্ৰ জন ১৬৭১ চনৰ মাৰ্চ মাহত আয়াৰলেণ্ডৰ যৌথ ৰজাৰ ছপাশাল হয়, যিটো পদ তেওঁলোকে জীৱনৰ বাবে গ্ৰহণ কৰিছিল। ১৬৭১ চনৰ আগষ্ট মাহত টুকে ক্ৰুক আৰু তেওঁৰ পুত্ৰসকলৰ বাবে ডীডৰদ্বাৰা কাৰ্যালয়টোৰ ট্ৰাষ্টীশ্বিপ ঘোষণা কৰে। 
বয়স হোৱাৰ লগে লগে ক্ৰুকে নিজৰ পুত্ৰসকলক অংশীদাৰিত্বৰে লৈ যায়, ১৬৭৯ চনত জন আৰু ১৬৮০ চনত এণ্ড্ৰুক, লাভৰ আধা অংশ নিজৰ আৰু আন সন্তানৰ বাবে, ডীডৰদ্বাৰা আৰু এক চতুৰ্থাংশকৈ পুত্ৰসকলৰ হাতত ৰাখিলে যেতিয়ালৈকে তেওঁলোকে ব্যৱসায়টো বজাই ৰাখিছিল। ১৬৮১ চনত তেওঁ স্কিনাৰ ৰো ছপাশালটো পুত্ৰসকলৰ হাতলৈ স্থানান্তৰিত কৰে, আনহাতে তেওঁ অৰমণ্ড কুৱেৰপৰা কাম কৰি থাকে। ১৬৮৩ চনত তেওঁৰ পুত্ৰজনৰ মৃত্যু হয় আৰু ক্ৰুকক প্ৰশাসনৰ অনুমতি দিয়া হয়।

ক্ৰুক আৰু এণ্ড্ৰুৰ মাজত বিবাদৰ সৃষ্টি হয়, যাৰ ফলত তাই তেওঁৰ নাম চৰকাৰী নথি-পত্ৰৰপৰা আঁতৰাই পেলায় আৰু এণ্ড্ৰুৱে তেওঁৰ সৈতে প্ৰতিদ্বন্দ্বিতা কৰি নিজৰ স্কিনাৰ ৰ' ছপাশাল চলায়। ৰজাৰ ছপাশালৰ পেটেণ্ট অধিকাৰৰ বাবে আলোচনা কৰিবলৈ এণ্ড্ৰুৱে ১৬৮৪ চনৰ ৩ নৱেম্বৰত ৰাজকোষৰ আদালতত ক্ৰুকৰ বিৰুদ্ধে দুখন বিল দাখিল কৰে। ১৬৮০ চনৰ ডীডৰ কথা উল্লেখ কৰি তাই উত্তৰ দিলে য’ত তাইৰ পুত্ৰসকলে যেতিয়ালৈকে ব্যৱসায়ত জড়িত হৈ থাকে তেতিয়ালৈকে প্ৰেছৰ লাভৰ অংশীদাৰ হ’ব পাৰে, তেওঁ অভিযোগ কৰিছিল যে তেওঁলোকে ব্যৱসায়টোক অৱহেলা কৰিছিল, ষ্টক-ইন-ট্ৰেডত অপচয় কৰিছিল আৰু এণ্ড্ৰুৱে তেওঁৰ প্ৰেছৰ সৈতে প্ৰত্যক্ষ প্ৰতিযোগিতাত নিজৰ প্ৰেছটো স্থাপন কৰিছিল। ১৬৮৫ চনত চুক্তিত উপনীত হয় আৰু সেই বছৰতে ক্ৰুক অৱসৰ লয় আৰু পেটেণ্ট প্ৰদানৰ কাম ক্ষিপ্ৰতাৰে লণ্ডনলৈ যায়। ১৬৮৬ চনত এণ্ড্ৰুক ইয়াৰ সহযোগী এণ্ড্ৰু হেলশ্বামক টুকেক ৰজাৰ মুদ্ৰক হিচাপে নিযুক্তি দিয়া হয়। ১৬৮৫ চনৰ ২৩ জুনত ক্ৰুকে উইল কৰিছিল।

## তথ্যসূত্ৰ

শ্ৰেণী:প্ৰকাশক
অশ্লেষা সাৱন্ত

**অশ্লেষা সাৱন্ত** (জন্ম: ২৪ ছেপ্টেম্বৰ ১৯৮৪) এগৰাকী ভাৰতীয় অভিনেত্ৰী যিয়ে মূলতঃ হিন্দী টেলিভিছনত কাম কৰে। তেওঁ *কিউঁকী সাঁচ ভী কভী বহু থী* ধাৰাবাহিকত তিশা মেহতা বিৰাণীৰ চৰিত্ৰত অভিনয় কৰি অভিনয় জগতত আত্মপ্ৰকাশ কৰিছিল। সাৱন্তক *সাত ফেৰে – চলোনী কা চফৰ*ত তাৰা সিং, *প্যাৰ কা দৰদ হ্যায় মীঠা মীঠা প্যাৰা প্যাৰা*ত প্ৰীতি দিৱান দেশপাণ্ডে, *কুমকুম ভাগ্য*ত মীৰা আৰু *অনুপমা*ত বৰ্খা মেহতা কাপাড়িয়াৰ চৰিত্ৰত কৰা অভিনয়ৰ বাবে সৰ্বাধিক জনা যায়। তেওঁ ২০২২ চনত *হাৰিয়ানা* ছবিৰ জৰিয়তে চলচ্চিত্ৰ জগতত খোজ পেলাইছিল।

## কেৰিয়াৰ
দ্বাদশ শ্ৰেণীৰ পিছত তেওঁ প্ৰায় এবছৰ ধৰি স্থানীয় মডেলিং কৰিছিল। তাৰ পিছত তেওঁ গ্লেডৰাগছ প্ৰতিযোগিতাৰ বাবে প্ৰশিক্ষণ আৰম্ভ কৰে। সেই সময়তে পুনেত বালাজী টেলিফিল্মছৰ অডিচন চলি আছিল আৰু তেওঁ ধেমালিৰ চলেৰে অডিচন দিবলৈ গৈছিল। তেওঁলোকে তেওঁক *ক্যা হদচা ক্যা হকীকত*ৰ বাবে নিৰ্বাচন কৰিছিল আৰু ইয়াৰ বাবে তেওঁ মুম্বাইলৈ যাব লগা হৈছিল। যদিও উক্ত ধাৰাবাহিকখনৰ শ্বুটিং নহ’ল, তেওঁ *কচৌটী জিন্দগী কে*ত ঋষভ বাজাজৰ সহযোগী হিচাপে এটা সৰু চৰিত্ৰত অভিনয় কৰে। একতা কাপুৰে সাৱন্তক জনাইছিল যে তেওঁক *কিউঁকী সাঁচ ভী কভী বহু থী* (ষ্টাৰ প্লাছ) আৰু *কম্মল* (জি টিভি) ধাৰাবাহিকত অভিনয় কৰাবলৈ তেওঁ আগ্ৰহী। তেওঁ দুয়োটা অফাৰ গ্ৰহণ কৰে। সাৱন্তই *দেশ মে নিকলা হোগা চান্দ*ত ৰোহিত শৰ্মাৰ পত্নীৰ চৰিত্ৰতো অভিনয় কৰিছিল। তেওঁ *প্যাৰ কা দৰদ হ্যায় মীঠা মীঠা প্যাৰা প্যাৰা*ত প্ৰীতিৰ চৰিত্ৰত অভিনয় কৰিছিল। তেওঁ *কুমকুম ভাগ্য*ত ৰিয়া মেহৰাৰ পৰিচালিকা মীৰাৰ চৰিত্ৰত অভিনয় কৰিছিল। ২০২২ চনৰপৰা তেওঁ *অনুপমা* ধাৰাবাহিকত ৰোহিত বক্সীৰ বিপৰীতে বৰ্খা কাপাড়িয়াৰ চৰিত্ৰত অভিনয় কৰি আছে।

## ব্যক্তিগত জীৱন
২০০২ চনত *কিউঁকী সাঁচ ভী কভী বহু থী*ৰ ছেটত সাৱন্তই অভিনেতা সন্দীপ বাছোৱানাক লগ পাইছিল আৰু তেওঁলোকৰ মাজত প্ৰেমৰ সম্পৰ্ক গঢ়ি উঠিছিল। ২৩ বছৰ ধৰি একেলগে থকাৰ পিছত ২০২৫ চনৰ ১৬ নৱেম্বৰত বৃন্দাবনত সাৱন্ত আৰু বাছোৱানা বিবাহপাশত আবদ্ধ হয়।

## তথ্যসূত্ৰ


## বাহ্যিক সংযোগ
*
*

শ্ৰেণী:ভাৰতীয় অভিনেত্ৰী
এলিছ ৰেইলি

**এলিছ ৰেইলি** (১৭০১/১৭০২ – ১৯ এপ্ৰিল ১৭৭৮) এগৰাকী আইৰিছ মুদ্ৰক আৰু প্ৰকাশক আছিল।

## জীৱনী
এলিছ ৰেইলীৰ জন্ম হৈছিল ১৭০১ বা ১৭০২ চনত এলিছ এবট নামেৰে। ১৭৩৩ চনৰ ১০ অক্টোবৰত মুদ্ৰক আৰু প্ৰকাশক ৰিচাৰ্ড ৰেইলীৰ সৈতে তেওঁৰ বিবাহ হয় আৰু ১৭৪১ চনৰ জুলাই মাহত তেওঁৰ মৃত্যুৰ পাছত স্বামীৰ ব্যৱসায়ৰ দায়িত্ব তেওঁ মূৰপাতি লয়। 
তেওঁ প্ৰিণ্টাৰছ গিল্ড, গিল্ড অৱ ছেইণ্ট লুক দ্য ইভানজেলিষ্ট, ২০১৯ক কোৱাৰ্টাৰেজ মাচুল দিছিল, কিন্তু মহিলা হোৱাৰ বাবে সম্পূৰ্ণ সদস্য হ’ব নোৱাৰিলে। ১৭৪১ চনৰপৰা ১৭৬২ চনলৈকে তেওঁ স্কিনাৰ ৰোৰ ষ্টেচনাৰ্ছ হলৰ গিল্ডত ভাড়াতীয়া আছিল, যিটো অট্টালিকা ১৭৬২ চনৰ জুন মাহত ৱাইড ষ্ট্ৰীটছ কমিছনৰ অংশ হিচাপে ভাঙি পেলোৱা হৈছিল। ইয়াৰ পিছত ১৭৬৩ চনৰপৰা ১৭৬৭ চনলৈকে টেম্পলবাৰৰপৰা কাম কৰিছিল। এটা বৃহৎ সফল ব্যৱসায় সৃষ্টি কৰি ইয়াক গিল্ডৰ চৌহদত ৰখা হৈছিল আৰু তেওঁ ভাগিন জন এবট হাজবেণ্ডকে ধৰি গিল্ডৰদ্বাৰা স্বীকৃতিপ্ৰাপ্ত এপ্ৰেণ্টিছৰ দায়িত্ব লয়। ১৭৭৬ চনত তেওঁৰ ছয়জন এপ্ৰেণ্টিছ আৰু সাতজন প্ৰশিক্ষিত কৰ্মচাৰী থকা বুলি তালিকাভুক্ত কৰা হৈছে।

স্বামীৰ অধীনত দ্য অৰেকল নামেৰে নামকৰণ কৰা ডাবলিন নিউজ-লেটাৰ প্ৰকাশ কৰিছিল। ১৭৪১ চনৰপৰা ১৭৪৪ চনলৈকে এডৱাৰ্ড এক্সশ্ব’ৰ সৈতে তেওঁ এই কথা সহযোগীভাৱে প্ৰকাশ কৰিছিল। এক্সশ্ব'ৰ সৈতে ৰেইলিক ডাবলিন ছ'চাইটিয়ে ১৭৪৩ চনৰ ২৪ মাৰ্চত তেওঁলোকৰ চৰকাৰী প্ৰিণ্টাৰ হিচাপে নিযুক্তি দিয়ে, ৰেইলীৰ স্বামীয়ে সন্মতি দিয়া চৰ্তত। ডাবলিন নিউজ-লেটাৰখন কাৰ্যতঃ ছ'চাইটিৰ প্ৰকাশন আছিল, আৰু ইয়াত তেওঁলোকৰ জাননী আৰু লেনদেন আছিল, যিয়ে ৰেইলিক নিয়মীয়া আয়ৰ নিশ্চয়তা দিছিল, সাপ্তাহিকভাৱে দুবাৰকৈ ৫০০ সংখ্যা ছপা হৈছিল। ১৭৭৫ আৰু ১৭৬০ চনত এক্সশ্ব' আৰু অন্যান্যৰ বাবে প্ৰস্তুত কৰা বহুতো কিতাপৰ লগতে কিতাপৰ তালিকাও প্ৰকাশ কৰে। ১৭৪৪ চনৰ এপ্ৰিল মাহত ৰেইলীয়ে দ্য ডাবলিন ক’ৰেণ্ট প্ৰকাশ কৰিবলৈ আৰম্ভ কৰে আৰু ১৭৪৫ চনৰ ছেপ্টেম্বৰ মাহত অলিভাৰ নেলছনক বিক্ৰী কৰে। ১৭৬৬ চনত অনুজ্ঞাপত্ৰবিহীন ব্যক্তিয়ে তেওঁলোকৰ ব্যৱসায়ত অংশগ্ৰহণ কৰাৰ প্ৰতিবাদত লিখা ডাবলিনৰ বহু প্ৰিণ্টাৰ আৰু ষ্টেচনাৰৰ ভিতৰত ৰেইলি অন্যতম আছিল যদিও ইয়াৰদ্বাৰা পৰিস্থিতিৰ প্ৰতিকাৰ সম্ভৱ নহ’ল। ১৭৬৭ চনৰ আশে-পাশে অৱসৰ গ্ৰহণ কৰি ১৭৭৮ চনৰ ১৯ এপ্ৰিলত ডাবলিনত ৰেইলীৰ মৃত্যু হয়।

## তথ্যসূত্ৰ

শ্ৰেণী:প্ৰকাশক
এন্নে এছডাল

**এন্নে এছডাল** (জন্মনাম: মিডলটন; প্ৰায় ১৭১৮ – প্ৰায় ১৭৯৫) এগৰাকী আইৰিছ মুদ্ৰক, প্ৰকাশক আৰু গ্ৰন্থ বিক্ৰেতা আছিল।

## জীৱন
১৭১৮ চনৰ আশে-পাশে এন্নে এছডালৰ জন্ম হৈছিল এন্নে মিডলটন। ১৭৪৫ চনৰ ৩১ আগষ্টত মুদ্ৰক, প্ৰকাশক আৰু গ্ৰন্থবিক্ৰেতা জেমছ এছডালৰ সৈতে তেওঁৰ বিবাহ হয়। স্বামীৰ অনুপস্থিতিত তেওঁৰ বাতৰি কাকত দ্য চেঞ্চৰ বা চিটিজেনছ জাৰ্নেল আৰু দ্য চেঞ্চৰ এক্সট্ৰাঅৰ্ডিনেৰীৰ বিষয়-বস্তু সম্পৰ্কীয় আইনী সমস্যাৰ বাবে এছডালে ডাবলিনৰ কৰ্ক হিলৰ কপাৰ-এলেৰপৰা নিজৰ ছপাশাল চলাইছিল। 
ইয়াৰ ফলত গুৰুতৰ আৰ্থিক আৰু আৱেগিক দুৰ্দশাৰ সৃষ্টি হয়। ১৭৪৫–১৭৫৫ চনলৈকে এছডালে দ্য জেনেৰেল নিউজ-লেটাৰ, যাক এছডালৰ নিউজ-লেটাৰ বুলিও কোৱা হয়, দম্পতীহালৰ চাৰিটা সন্তানক ডাঙৰ-দীঘল কৰাৰ সময়ত চলাই ৰাখিছিল। 

১৭০০ চনত মহিলাসকলে ছপা ব্যৱসায়ৰ লগত জড়িত হোৱাটো অস্বাভাৱিক আছিল, ব্যৱসায় চলোৱা মহিলাৰ সংখ্যা কম আছিল বিধৱা যিয়ে উত্তৰাধিকাৰী সূত্ৰে লাভ কৰিছিল। ১৭৪৯ চনৰ ডিচেম্বৰ মাহত আইৰিছ হাউছ অৱ কমনছে তেওঁক পৰীক্ষা কৰিছিল যেতিয়া তেওঁক স্বামীৰ প্ৰকাশনৰপৰা "কলংকিত" অনুচ্ছেদ লিখা এগৰাকী লেখিকাৰ পৰিচয় প্ৰকাশ কৰিবলৈ কোৱা হৈছিল, যিটো তেওঁ কৰিছিল। লেখক আছিল চাৰ্লছ লুকাছ, এজন বিতৰ্কিত ৰাজনীতিবিদ, যাৰ সৈতে জেমছ এছডালৰ দীৰ্ঘদিনীয়া সম্পৰ্ক আছিল। 
হাউছ অৱ কমনছৰ অধিৱেশনৰ ফলত লুকাছৰ চেন্সৰৰ কঁপি আৰু অন্যান্য ৰচনাসমূহ ৰাজহুৱাভাৱে জ্বলাই দিয়া হয় আৰু গিল্ড অৱ ছেইণ্ট লুকে ইয়াৰ সদস্যসকলক নিয়ন্ত্ৰণ কৰিবলৈ সকীয়াই দিয়া হয়।

১৭৫০ চনত তেওঁৰ স্বামী ডাবলিনলৈ উভতি আহে, আৰু জন পিটাৰ জেংগাৰৰ গোচৰ আৰু বিচাৰ (১৭৫০)কে ধৰি বিতৰ্কিত গ্ৰন্থ প্ৰকাশ কৰি থাকিল, কিন্তু লুকাছ গোচৰৰ ফলত তেওঁৰ স্বাস্থ্যৰ ওপৰত প্ৰভাৱ পৰিছিল। ১৭৫৫ চনৰ ২৪ মাৰ্চত তেওঁৰ মৃত্যু হয়, সেই সময়তে এছডালে ব্যৱসায়টো আগবঢ়াই নিয়াৰ উদ্দেশ্য আছিল। কিন্তু ১৭৫৫ চনৰ জুন মাহত তেওঁ ছপা সামগ্ৰী, দোকানৰ ষ্টক আৰু ঘৰৰ আচ-বাব বিক্ৰী কৰে। ১৭৫৫ চনত তেওঁৰ স্বামীৰ এপ্ৰেণ্টিছ হেনৰী চণ্ডাৰছে নিউজ-লেটাৰখনৰ দায়িত্ব লয় আৰু তেওঁ ইয়াৰ নাম সলনি কৰি চণ্ডাৰৰ নিউজ-লেটাৰ কৰে। পিছলৈ লুকাছৰ সুনাম পুনৰুদ্ধাৰ হয় আৰু ১৭৬১ চনত তেওঁ সাংসদ নিৰ্বাচিত হয়। 

১৭৬৮ চনত এছডালে গিল্ড অৱ ছেইণ্ট লুকক সকাহৰ বাবে আবেদন জনায়, আৰু পিছলৈ ১৭৯৫ চনত পুত্ৰৰ মৃত্যুৰ পাছত হোৱা "দুখ্যাত পৰিস্থিতি"ৰ বাবে তেওঁক তিনিটা গিনি প্ৰদান কৰা হয়। এই তাৰিখৰ পিছতেই তেওঁৰ মৃত্যু হোৱাৰ সম্ভাৱনা আছে। এছডালৰ চাৰিটা সন্তান আছিল, য'ত শিল্পী আৰু খোদিতকাৰী উইলিয়াম এছডাল (প্ৰায় ১৭৫০ – ১৭৯৫) আছিল।
## তথ্যসূত্ৰ
শ্ৰেণী:প্ৰকাশক
কেথাৰিনা বুইজ

**কেথাৰিনা বুইজ** (১৭১৪–১৭৮১), এগৰাকী ডাচ মানচিত্ৰ নিৰ্মাতা আৰু প্ৰকাশক আছিল, যি শক্তিশালী ডাচ ইষ্ট ইণ্ডিয়া কোম্পানীৰ বাবে এগৰাকী গুৰুত্বপূৰ্ণ মানচিত্ৰ নিৰ্মাতা হৈ পৰিছিল। 

## জীৱনী
কেথাৰিনা বুইজে (১৭৩২) আমষ্টাৰডামৰ মানচিত্ৰ নিৰ্মাতা আৰু প্ৰকাশক দ্বিতীয় জোহানেছ ভান কিউলেন (১৭০৪–১৭৫৫)ক বিয়া কৰায়, যিজনৰ আগৰেপৰা মানচিত্ৰ নিৰ্মাণৰ ক্ষেত্ৰত এক সফল ব্যৱসায়ী আছিল। তেওঁলোকৰ দুজন পুত্ৰ জেৰাৰ্ড হালষ্ট ভান কিউলেন (১৭৩৩-১৮০১) আৰু কৰ্নেলিছ বুইজছ ভান কিউলেন (১৭৩৬–১৭৭৪) আছিল, দুয়োজনে তেওঁলোকৰ কোম্পানীটোত ভূমিকা পালন কৰিছিল।

স্বামীৰ মৃত্যুৰ পাছত কেথাৰিনা বুইজে ভ্যান কিউলেন পৰিয়ালৰ ব্যৱসায় চলাই গৈছিল যিয়ে ষ্টৰ্মছৰ মতে তেওঁক *আধুনিক যুগৰ আৰম্ভণিৰ আটাইতকৈ গুৰুত্বপূৰ্ণ মহিলা ডাচ মানচিত্ৰ নিৰ্মাতা* কৰি তুলিছিল। 

১৭৫৫ চনত তেওঁ এই ব্যৱসায়ৰ দায়িত্ব লোৱাৰপৰাই কেথাৰিনা বুইজ শক্তিশালী ডাচ ইষ্ট ইণ্ডিয়া কোম্পানীটোৰ আমষ্টাৰডাম কাৰ্যালয়ৰ বাবে আনুষ্ঠানিক মানচিত্ৰ নিৰ্মাতা হৈ পৰিছিল। ইয়াৰ উপৰি তেওঁৰ কোম্পানীটো সাগৰীয় এটলাছ আৰু চাৰ্ট, হেলমছমেনৰ গাইড আৰু কিতাপৰ বিখ্যাত প্ৰকাশক আৰু বিক্ৰেতা আৰু নেভিগেচন যন্ত্ৰৰ নিৰ্মাতা আৰু বিতৰক হৈ পৰে।

১৭৭২ চনৰপৰা আৰম্ভ কৰি তেওঁ ভ্যান কিউলেন কোম্পানীটোৰ আংশিক নিয়ন্ত্ৰণ নিজৰ দুয়োজন পুত্ৰৰ হাতত অৰ্পণ কৰে, যিটো ব্যৱস্থা ১৭৮১ চনত তেওঁৰ মৃত্যুৰ আগলৈকে চলি থাকে। সেই সময়ত তেওঁৰ একমাত্ৰ জীয়াই থকা পুত্ৰ জেৰাৰ্ড হালষ্ট ভান কিউলেনে তেওঁৰ পদটো গ্ৰহণ কৰিছিল। ১৮৮৫ চনলৈকে ভ্যান কেউলেন পৰিয়ালৰ ব্যৱসায়টো সমৃদ্ধিশালী হৈ উঠে আৰু দুটা শতিকাতকৈও অধিক সময় সফলতাৰে চলি থকাৰ পিছত অৱশেষত ইয়াক বন্ধ কৰি দিয়া হয়।

১৭৫৬ চনত তেওঁ পুনৰ বিবাহৰ বাবে আমষ্টাৰডামত পঞ্জীয়ন কৰে আৰু হেণ্ড্ৰিক পোষ্টৰ (১৭০৮–১৭৬১) দ্বিতীয় পত্নী হয়।

## তথ্যসূত্ৰ

শ্ৰেণী:প্ৰকাশক
শ্ৰেণী:ব্যৱসায়ী
বাগ্মীতা শইকীয়া

**বাগ্মীতা শইকীয়া** () এগৰাকী ভাৰতীয় মডেল তথা সৌন্দৰ্য প্ৰতিযোগিতাৰ খিতাপ বিজয়ী। তেওঁ অসমৰ যোৰহাট জিলাৰ তিতাবৰৰ বাসিন্দা। ২০২৬ বৰ্ষৰ ১৮ এপ্ৰিলত ওড়িশাৰ ভুৱনেশ্বৰত অনুষ্ঠিত হ’বলগীয়া ৬১সংখ্যক ফেমিনা মিছ ইণ্ডিয়া ২০২৬ প্ৰতিযোগিতাত তেওঁ অসমক প্ৰতিনিধিত্ব কৰিবলৈ নিৰ্বাচিত হৈছে।

## প্ৰাৰম্ভিক জীৱন আৰু শিক্ষা
বাগ্মীতা শইকীয়াৰ জন্ম অসমৰ তিতাবৰত। তেওঁ তিতাবৰৰ প্ৰাগজ্যোতিকা ছিনিয়ৰ ছেকেণ্ডাৰী স্কুলত অধ্যয়ন কৰিছিল আৰু পিছত যোৰহাটস্থিত জগন্নাথ বৰুৱা ৰাজ্যিক বিশ্ববিদ্যালয়ত কম্পিউটাৰ এপ্লিকেচনৰ স্নাতক (BCA) পাঠ্যক্ৰম অধ্যয়ন কৰে।

সৰুৰেপৰাই তেওঁ সৃজনশীল কাম-কাজ আৰু কলা-সংস্কৃতিৰ সৈতে জড়িত আছিল। মাত্ৰ ৬ বছৰ বয়সতে তেওঁ সৰ্বঅসম ভিত্তিত অনুষ্ঠিত শিল্প আৰু হস্তশিল্প প্ৰতিযোগিতাত প্ৰথম স্থান লাভ কৰিছিল। তেওঁ নৃত্য, গীত, ক্ৰীড়া আৰু শিল্পকৰ্মৰ প্ৰতিও আগ্ৰহী। কিশোৰ অৱস্থাতেই গহনা নিৰ্মাণৰ কাম আৰম্ভ কৰি সৃজনশীলতা আৰু উদ্যোগী মনোভাৱৰ পৰিচয় দিছিল।

## সৌন্দৰ্য প্ৰতিযোগিতাৰ যাত্ৰা
বাগ্মীতা শইকীয়াই কিশোৰী অৱস্থাতেই সৌন্দৰ্য প্ৰতিযোগিতাত অংশগ্ৰহণ আৰম্ভ কৰে আৰু ১৩ বছৰ বয়সত নিজৰ প্ৰথম পেজেণ্টত অংশগ্ৰহণ কৰে। পিছত তেওঁ বিভিন্ন প্ৰতিযোগিতাত অংশগ্ৰহণ কৰি কেইবাটাও খিতাপ অৰ্জন কৰে।

২০২২ চনত নিকাৰাগুৱাত অনুষ্ঠিত 'মিছ টিন ইউনিভাৰ্ছ ২০২২' প্ৰতিযোগিতাত ভাৰতক প্ৰতিনিধিত্ব কৰি তেওঁ শীৰ্ষ ৭ গৰাকী প্ৰতিযোগীৰ ভিতৰত স্থান লাভ কৰিছিল। 

২০২৪ চনত তেওঁ 'নৰ্থইষ্ট ডিভা ২০২৪' খিতাপ জয় কৰে, যাৰ ফলত তেওঁ পোনপটীয়াকৈ 'মিছ ডিভা ২০২৪' প্ৰতিযোগিতাত অংশগ্ৰহণৰ সুযোগ লাভ কৰে। এই প্ৰতিযোগিতাত তেওঁ শীৰ্ষ ১০ গৰাকীৰ ভিতৰত স্থান লাভ কৰাৰ লগতে **মিছ টপ মডেল** উপ-খিতাপ অৰ্জন কৰে।

২০২৬ বৰ্ষৰ ফেমিনা মিছ ইণ্ডিয়া প্ৰতিযোগিতাৰ বাবে তেওঁক অসমৰ অধিকাৰিক প্ৰতিনিধি হিচাপে নিৰ্বাচিত কৰা হয়। এই প্ৰতিযোগিতাখন ওড়িশাৰ ভুৱনেশ্বৰত অনুষ্ঠিত হ’ব আৰু দেশজুৰি প্ৰায় ৩০ গৰাকী প্ৰতিযোগীয়ে অংশগ্ৰহণ কৰিব।

## ব্যক্তিগত জীৱন
মডেলিং জগতৰ উপৰি শইকীয়া গহনা নিৰ্মাণ, নৃত্য, সংগীত আৰু ক্ৰীড়াৰ প্ৰতি আগ্ৰহী। তেওঁ মানসিক স্বাস্থ্য সচেতনতা বিষয়টোক বিশেষ গুৰুত্ব দিয়ে আৰু নিজৰ অভিজ্ঞতাৰ জৰিয়তে আন লোকক সাহস আৰু আত্মবিশ্বাস যোগাবলৈ চেষ্টা কৰে।

## তথ্যসূত্ৰ

## বাহ্যিক সংযোগ

শ্ৰেণী:অসমৰ নাৰী
শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী
ননী চন্দ্ৰ বৰদলৈ

**ননী চন্দ্ৰ বৰদলৈ** ()অসমৰ এগৰাকী চিকিৎসক তথা মনোৰগ বিশেষজ্ঞ। ১৯৬৩ চনত তেওঁক ভাৰত চৰকাৰে পদ্মশ্ৰী বঁটাৰে সন্মানিত কৰে। মনোৰোগ চিকিৎসাৰ ক্ষেত্ৰত তেওঁৰ অৱদানৰ স্বীকৃতি স্বৰূপে পদ্মশ্ৰী বঁটা লাভ কৰি ভাৰতৰ এই সন্মান লাভ কৰা প্ৰথমজন মনোৰোগ বিশেষজ্ঞ হিচাপে পৰিগণিত হয়।সেই সময়ৰ ৰাষ্ট্ৰপতি ড॰ সৰ্বেপল্লী ৰাধাকৃষ্ণণৰ হাতৰপৰা তেওঁ এই বঁটা গ্ৰহণ কৰে। 

## প্ৰাৰম্ভিক জীৱন
ননী চন্দ্ৰ বৰদলৈৰ জন্ম হয় ১৯২০ চনৰ ফেব্ৰুৱাৰী মাহত যোৰহাটত। তেওঁ তেওঁৰ ককায়েক এজনৰ যত্নত ডাঙৰ-দীঘল হয়। 
১৯৩৬ চনত তেওঁ যোৰহাট হাইস্কুলৰপৰা (কলকাতা বিশ্ববিদ্যালয়ৰ অধীনৰ) প্ৰথম বিভাগত মেট্ৰিক পৰীক্ষাত উত্তীৰ্ণ হয়। ১৯৪০ চনত তেওঁ ডিব্ৰুগড় চহৰৰ বেৰি হোৱাইট মেডিকেল স্কুলৰপৰা এল. এম. পি. পৰীক্ষাত উত্তীৰ্ণ হয়। ১৯৫০ চনত তেওঁ কলকাতাৰ লেক মেডিকেল কলেজৰপৰা এম বি বি এছ পৰীক্ষাত উত্তীৰ্ণ হয়।

## কৰ্মজীৱন
ডা° বৰদলৈ উত্তৰ-পূব ভাৰতৰ এজন অগ্ৰণী মনোৰোগ চিকিৎসক আছিল। ১৯৪০ চনত তেওঁ ডিব্ৰুগড় চিভিল হাস্পতালত হোম চাৰ্জনৰূপে কাৰ্যনিৰ্বাহ কৰিবলৈ লয়। ১৯৪২-৪৫ চনলৈ তেওঁ হাফলং চিভিল হাস্পতালত নিয়োজিত হয়। এম বি বি এছ উপাধি লাভ কৰাৰ পাছত তেওঁ উত্তৰ প্ৰদেশৰ বেৰেলি চহৰৰ সামৰিক সেৱাৰ চিকিৎসালয়ত নিযুক্ত হয়। ১৯৫২ চনত তেওঁ অসম চৰকাৰৰ অধীনত মানসিক চিকিৎসালয়ত নিযুক্ত হয়। ১৯৫৪-৫৭ চনত সময়ছোৱাত তেওঁ কলম্বো আঁচনিৰ অধীনত কানাডাৰ মেকগীল বিশ্ববিদ্যালয়ত অধ্যয়ন কৰিবলৈ লয়। তাৰপৰা উভতি আহি, তেজপুৰ মানসিক চিকিৎসালয়ত অধ্যক্ষৰূপে কাৰ্যনিৰ্বাহ কৰিবলৈ লয়। ১৯৭৬ চনত অৱসৰ লোৱাৰ পূৰ্বে ড° বৰদলৈয়ে ইয়াতে ২৫বছৰীয়া সেৱা উছৰ্গা কৰিছিল (অসম চৰকাৰত সেই সময়ত অৱসৰৰ বয়স আছিল ৫৮ বছৰ)। তেওঁৰ কাৰ্যকালত ১৯৮২ চনলৈকে মেঘালয়ৰ দুৰ্গম অঞ্চলত ছটা ভ্ৰাম্যমাণ মানসিক চিকিৎসালয় স্থাপন আৰু পৰিচালনাত গুৰুত্বপূৰ্ণ ভূমিকা পালন কৰিছিল।

## উল্লেখনীয় কৰ্মৰাজি
১৯৬২ চনত ভাৰত চীনৰ আক্ৰমণৰ সময়ছোৱাত চীনা আক্ৰমণকাৰীসকল তেজপুৰ চহৰৰ নিচেই ওচৰ পোৱাত, তেজপুৰৰ বাসিন্দাসকলে ভয়ত তেজপুৰ এৰিবলৈ বাধ্য হয়। কিন্তু এই সময়ছোৱাত ৰোগীসকলক লৈ সমস্যাত পৰে ডা° বৰদলৈ। তেওঁ ৰোগীসকলৰ কথা চিন্তা কৰি, স্বাস্থ্য কেন্দ্ৰখনৰপৰা আঁতৰি নগ'ল। ৰোগীসকলৰ লগত তেওঁ একাত্ম হৈ থাকে। এই হুলস্থূলৰ সময়ত তেজপুৰ মানসিক চিকিৎসালয়ৰ অধীক্ষক ডা° ননী বৰদলৈয়ে তেওঁৰ কৰ্মচাৰী আৰু ৰোগীৰ পৰিয়ালক গুৱাহাটী (১৮০ কিলোমিটাৰ দূৰত) আৰু শিলচৰ (২৫০ কিলোমিটাৰ দূৰত)লৈ প্ৰেৰণ কৰে। তাৰ পিছত তেওঁ স্থানীয় ৰেডিঅ’ ষ্টেচনটোৰ জৰিয়তে বাৰ্তা প্ৰেৰণ কৰি শ্ৰোতাক আশ্বস্তু কৰিলে যে আক্ৰমণৰ কোনো লক্ষণ নাই।

## মৃত্যু
২০০২ চনৰ ১৬ জুনত তেওঁৰ পৰলোকপ্ৰাপ্তি হয়।

## তথ্য সংগ্ৰহ

শ্ৰেণী:পদ্মশ্ৰী বঁটা বিজয়ী
শ্ৰেণী:অসমীয়া চিকিৎসক
শ্ৰেণী:মৃত ব্যক্তি
শ্ৰেণী:অসমৰ ব্যক্তি
চাৰা হাৰ্ডিং

**চাৰা হাৰ্ডিং** (fl. ১৭২১–৯) আইৰিছ মুদ্ৰক আৰু প্ৰকাশক আছিল যিয়ে তেওঁৰ কিছুমান প্ৰকাশনৰ বাবে "দুৰ্ভাগ্যজনক কাৰাদণ্ড"ৰ সন্মুখীন হৈছিল। ১৭২৯ চনত জনাথন চুইফটৰ *A modest proposal* (দুখীয়াসকলে নিজৰ সন্তানক খাদ্য হিচাপে বিক্ৰী কৰিব পাৰে বুলি এটা ব্যংগ ধাৰণা) প্ৰকাশ কৰাৰ বাবে তেওঁ পৰিচিত।

## জীৱনী
ডাবলিনৰ ব্লাইণ্ড কুৱেৰ ফিশ্বামবল ষ্ট্ৰীটৰ ওচৰৰ মুদ্ৰক জন হাৰ্ডিঙৰ পত্নী আৰু ব্যাৱসায়িক অংশীদাৰ আছিল চাৰা হাৰ্ডিং। তেওঁৰ মাক আছিল ডাবলিনৰ এগৰাকী সুপৰিচিত মুদ্ৰক এলিজাবেথ চেডলিয়াৰ আৰু সম্ভৱতঃ এই সংযোগেই জনক ছপাশালৰ ব্যৱসায়লৈ আকৰ্ষণ কৰিছিল। সংসদীয় অধিৱেশনৰ আৰম্ভণিতে লৰ্ড লেফটেনেণ্টৰ ভাষণৰ অকৰ্তৃত্বশীল সংস্কৰণ প্ৰকাশ কৰাৰ বাবে স্বামীক কাৰাগাৰত ভৰোৱাৰ পিছত হাৰ্ডিঙে ছপাশালৰ ব্যৱসায়টো গ্ৰহণ কৰে। তেওঁৰ প্ৰথম প্ৰকাশ আছিল এখন প্যাম্প্লেট, *The present miserable state of Ireland* (১৭২১), যাক মাজে মাজে জনাথন চুইফটৰ বুলি কোৱা হয়।

১৭২১ চনত তেওঁৰ স্বামীক মুকলি কৰি দিয়া হয়, আৰু চুইফটে আয়াৰলেণ্ডৰ প্ৰস্তাৱিত বেংকৰ বিৰুদ্ধে আধা পৃষ্ঠাৰ প্ৰতিবাদ প্ৰকাশ কৰিবলৈ নিয়োগ কৰে। হাৰ্ডিংছৰ প্ৰিণ্টাৰ হিচাপে দক্ষতা বা পৰিশোধনৰ বাবেই চুইফটে তেওঁলোকক বাছি লোৱা নাছিল, বৰঞ্চ তেওঁলোকৰ "বিতৰ্কৰ ক্ষণস্থায়ী, দুঃসাহসিক, আনকি বিপজ্জনক কাগজ" জাৰি কৰাৰ ইচ্ছাৰ বাবেই। জনৰ চুইফটৰ ড্ৰেপিয়াৰৰ চিঠি প্ৰকাশ কৰাৰ পাছত হাৰ্ডিং পৰিয়ালে পুনৰ বিচাৰৰ আশংকা কৰিছিল আৰু ১৭২৪ চনৰ নৱেম্বৰ মাহত দম্পতীহালক গ্ৰেপ্তাৰ কৰি বিচাৰত হাজিৰ কৰা হৈছিল যদিও দোষী সাব্যস্ত হোৱা নাছিল। ১৭২৫ চনৰ ১৯ এপ্ৰিলত জন হাৰ্ডিঙৰ মৃত্যু হয় আৰু ১৭২৫ চনৰ মে' মাহত হাৰ্ডিঙে এটি পুত্ৰ সন্তান জন্ম দিয়ে, যাৰ নাম প্ৰৰোচনামূলকভাৱে জন ড্ৰেপাৰ হাৰ্ডিং কৰা হয়।

স্বামীৰ মৃত্যুৰ পাছত হাৰ্ডিঙে ছপাশালৰ ব্যৱসায় অব্যাহত ৰাখিছিল, আৰু চুইফটক ক্লায়েণ্ট হিচাপে ৰাখিছিল। মাকৰ ছাপত, সম্ভৱতঃ ড্ৰেপিয়াৰৰ কাণ্ডৰপৰা নিজকে আঁতৰাই ৰাখিবলৈ, ১৭২৬ চনত তেওঁ এটা কবিতা প্ৰকাশ কৰে। তেখেতে পুনৰ চমুকৈ কাৰাগাৰত ভৰোৱা হয়, এটা শিক্ষিত বিতৰ্কত জ্ঞানৰ পৰাজয়ৰ ওপৰত (১৭২৫) প্ৰকাশ কৰাৰ বাবে যিটোক "এটা অহংকাৰী আৰু অহংকাৰী কাগজ" বুলি গণ্য কৰা হৈছিল, আৰু কেতিয়াবা চুইফটৰ বুলিও কোৱা হয়। ১৭২৮ চনত তেওঁ চুইফটৰ আয়াৰলেণ্ডৰ বৰ্তমানৰ অৱস্থাৰ চমু দৃষ্টিভংগী আৰু চুইফট আৰু থমাছ শ্বেৰিডানৰ সম্পাদনাত দ্য ইনটেলিজেন্সাৰ নামৰ সাময়িকীখন প্ৰকাশ কৰে। ভবা হয় যে তেওঁলোকে হাৰ্ডিঙক তেওঁৰ অতীতৰ সেৱা আৰু দৰিদ্ৰতাৰ বাবেই বাছি লৈছিল। শ্বেৰিডানে সাময়িকীখনৰ এটা সংস্কৰণত লিখিছে: "যে এই কাগজবোৰৰ ছপাকাৰ বিধৱাগৰাকীয়েও ড্ৰেপিয়াৰৰ চিঠিবোৰো ছপা কৰিছিল, তেওঁক দাতব্য উৎসাহৰদ্বাৰা সুখৰ বৰদিন পালন কৰিবলৈ সক্ষম কৰিব লাগিব, কাৰণ তেওঁ আৰু তেওঁৰ পৰিয়ালটো সেই কাগজবোৰ ছপা কৰাৰ বাবে অসুবিধাজনক কাৰাদণ্ড আৰু কষ্টৰ ফলত ধ্বংস হৈছিল, যিবোৰ সাধাৰণতে ৰাজ্যখনৰ সুবিধা আছিল।"

১৭২৯ চনত তেওঁৰ শেষৰটো ডাঙৰ প্ৰকাশন আছিল, চুইফটৰ এ সামান্য প্ৰস্তাৱৰ সৈতে। ইয়াৰ পিছত চুইফটে জৰ্জ ফকনাৰ প্ৰিণ্টাৰ ব্যৱহাৰ কৰে। হাৰ্ডিঙে পুনৰ বিবাহপাশত আবদ্ধ হয়, ডাবলিনৰ সহযোগী ছপাশাল নিকোলাছ হাছীক বিয়া কৰায়। তাইৰ মৃত্যুৰ তাৰিখ অজ্ঞাত।

## তথ্যসূত্ৰ

শ্ৰেণী:প্ৰকাশক
চাৰা কটাৰ

**চাৰা কটাৰ** (মৃত্যু ১৭৯২) ১৮ শতিকাৰ মাজভাগত এগৰাকী আইৰিছ মুদ্ৰক আৰু গ্ৰন্থবিক্ৰেতা আছিল।

## জীৱন
চাৰা কটাৰ সম্ভৱতঃ ১৭৫১ চনৰ আশে-পাশে মৃত্যু হোৱা কিতাপ বিক্ৰেতা জোচেফ কটাৰৰ ভগ্নী বা কন্যা আছিল। ১৭৪৪ চনৰপৰা ডাবলিনৰ স্কিনাৰ ৰোৰ ডিকছ কফি হাউচৰ অধীনত আৰু ১৭৭৪ চনলৈকে তেওঁৰ তত্ত্বাৱধানত কাম কৰিছিল। ১৭৫৬ চনত ছেইণ্ট লুক দ্য ইভানজেলিষ্টৰ গিল্ডত কোৱাৰ্টাৰ ভাই হিচাপে ভৰ্তি হোৱা কেইগৰাকীমান মহিলাৰ ভিতৰত কটাৰ অন্যতম, যিটো সাধাৰণতে মহিলাসকলক সম্পূৰ্ণ স্বাধীনতাৰ অনুমতি নিদিয়াৰ বাবে বঞ্চিত কৰা হৈছিল। ১৭৭০ চনলৈকে তেওঁ গিল্ডক কোৱাৰ্টাৰেজ দিছিল।

কটাৰে লক্ষ্য কৰিছিল যে আইনী ৰচনাৰ বিশেষজ্ঞ প্ৰকাশকৰ বজাৰ আছে, তেওঁ অলিভাৰ নেলছন আৰু ৰিচাৰ্ড ৱাটছ (fl. ১৭৪৫–১৭৬২)ৰ সৈতে ছাৰ জন ষ্ট্ৰেঞ্জৰ ৰিপৰ্টছ অৱ এডজড কেছ ইন দ্য কোৰ্টছ অৱ চান্সেৰী (১৭৫৬) প্ৰকাশত কৰা ধৰণে আন ছপাশালৰ সৈতেও এই কামত জড়িত হৈছিল। ১৭৬৬ চনৰ বাবে আইনৰ কিতাপৰ বিক্ৰীৰ কেটেলগ প্ৰকাশ কৰি তেওঁ নিজকে আইন প্ৰকাশক আৰু কিতাপ বিক্ৰেতা হিচাপে প্ৰতিষ্ঠা কৰে আৰু ডাবলিন জাৰ্নেল আৰু ফ্ৰীমেন জাৰ্নেলকে ধৰি বাতৰি কাকতত নিয়মিতভাৱে বিজ্ঞাপন দিয়ে। 

লণ্ডনৰ কিতাপ ব্যৱসায়ৰ সৈতে সম্পৰ্ক গঢ়ি তুলিছিল, কিতাপ আমদানি কৰিছিল আৰু লণ্ডনৰ ছাপত ডাবলিনৰ এজেণ্ট হিচাপে উপস্থিত হৈছিল। কটাৰৰ আন প্ৰকাশনসমূহৰ ভিতৰত আছিল পইমছ বাই ইমিনেণ্ট লেডিজ (১৭৫৭), শ্বেক্সপীয়েৰৰ মেজাৰ ফৰ মেজাৰ (১৭৬১), এডমাণ্ড বাৰ্কৰ ফিল'চফিকেল ইনকুৱাৰী (৪ৰ্থ সংস্কৰণ ১৭৬৬), আৰু গৰ্জেছ এডমণ্ড হাৱাৰ্ডৰ এ কলেকচন অৱ এপথেগমছ এণ্ড মেক্সিমছ ফৰ দ্য গুড কণ্ডাণ্ড অৱ লাইফ (১৭৬৭)।

১৭৬৮ চনত কটাৰে জোচেফ ষ্ট্ৰিংগাৰ (fl. ১৭৫৪–১৭৮৩)ক বিয়া কৰায়। তেওঁ আছিল ডাবলিনৰ এজন চিত্ৰকৰ-ষ্টেইনাৰ। কটাৰে নিজৰ বিবাহিত নামেৰে ব্যৱসায় কৰি থাকিল, দ্য ৱাণ্ডাৰ ছপা কৰি থাকিল! বা এগৰাকী মহিলাই সেই বছৰতে চুছানা চেণ্টলিভ্ৰেৰ এখন নাটক গোপন কৰি ৰাখে। ১৭৬৮ চনৰপৰা তেওঁৰ স্বামী আৰু প্ৰাক্তন এপ্ৰেণ্টিছ চাৰ্লছ ইংহামে (fl. ১৭৪৭–১৭৯২) এই ব্যৱসায় পৰিচালনা কৰিছিল আৰু ১৭৭৪ চনত কটাৰে আনুষ্ঠানিকভাৱে অৱসৰ গ্ৰহণ কৰিছিল। ১৭৮৪ চনৰ ২১ ছেপ্টেম্বৰত ডাবলিনৰ ছামাৰহিলৰপৰা কটাৰে ফিলিপ স্কেলটনলৈ লিখি খ্ৰীষ্টান ধৰ্মৰ বিষয়ত তেওঁৰ গ্ৰন্থ *An appeal to commonsense* ৰ প্ৰশংসা কৰে। 

তেওঁৰ ধাৰণাবোৰৰ প্ৰচাৰৰ বাবে তেওঁ সস্তা সংস্কৰণ এটা ছপা কৰিবলৈ আগবঢ়াইছিল আৰু ধন দিছিল যাতে বহল প্ৰচলন হ’ব পাৰে। 
পিছলৈ তেওঁ তাইক নিজৰ প্ৰতিকৃতিখন অংকন কৰাৰ অনুমতি দিলে, এই নিয়মত যে কোনো কপি নিৰ্মাণ নহ’ব আৰু কটাৰে তেওঁৰ মৃত্যুৰ আগতেই সেইখন ধ্বংস কৰিব। ১৭৯২ চনত মৃত্যুৰ তিনিমাহ আগতে তেওঁ তেনে কৰিছিল, সেই বছৰতে ডাবলিনৰ প্ৰিৰ’গেটিভ আদালতত তেওঁৰ উইল প্ৰমাণিত হৈছিল। কটাৰৰ কিতাপসমূহ ১৯১৬ চনৰ এ কেটেলগত কেম্ব্ৰিজ বিশ্ববিদ্যালয়ৰ ব্ৰেডশ্ব'ৰ আইৰিছ কিতাপৰ সংগ্ৰহৰ তালিকাত অন্তৰ্ভুক্ত কৰা হৈছে।

## তথ্যসূত্ৰ

শ্ৰেণী:প্ৰকাশক
গেইলিন মেণ্ডনকা

**গেইলিন মেণ্ডনকা** (ইংৰাজী: Gaelyn Mendonca) এগৰাকী ভাৰতীয় অভিনেত্ৰী, মডেল আৰু এমটিভি ইণ্ডিয়াৰ ভিজে। তেওঁ মূলতঃ *ডব্লিউডব্লিউই নাও ইণ্ডিয়া* আৰু *এমটিভি হাছল* আঁত ধৰাৰ বাবে পৰিচিত।

## প্ৰাৰম্ভিক জীৱন আৰু শিক্ষা
গেইলিন মেণ্ডনকাৰ জন্ম বোম্বাইত হৈছিল আৰু তেওঁ ওৰলেমত ডাঙৰ-দীঘল হৈছিল। তেওঁ কাৰমেল অৱ চেইণ্ট জোচেফ স্কুলৰপৰা স্নাতক ডিগ্ৰী লাভ কৰে আৰু পিছলৈ চেইণ্ট জেভিয়াৰ্ছ কলেজত অৰ্থনীতি আৰু সমাজতত্ত্ব অধ্যয়ন কৰে। ধাৰাবাহিকভাৱে পাঁচ বছৰ ধৰি তেওঁ মালহাৰত ষ্ট্ৰীট ডান্স প্ৰতিযোগিতাত জয়লাভ কৰিছিল।

## কৰ্মজীৱন
মেণ্ডনকাই চেইণ্ট জেভিয়াৰ্ছ কলেজত পঢ়ি থকা সময়তেই মডেল হিচাপে নিজৰ কেৰিয়াৰ আৰম্ভ কৰিছিল। তেওঁ লেকমে ফেশ্বন উইককে ধৰি বহুতো ব্ৰেণ্ডৰ বাবে ৰেম্প ৱাক কৰিছে। কলেজৰপৰা স্নাতক ডিগ্ৰী লাভ কৰাৰ পাছত তেওঁ গুড টাইমছ চেনেলৰ *কুল কুৱেচিয়েণ্ট* নামৰ কাৰ্যসূচীৰ জৰিয়তে এগৰাকী ঘোষিকা হিচাপে নিজৰ সম্প্ৰচাৰ কেৰিয়াৰ আৰম্ভ কৰে। 

২০১৩ চনত মেণ্ডনকাই সুনন্দা ৱঙৰ সৈতে এমটিভি ভিজে হাণ্টত জয়লাভ কৰে। একে বছৰতে তেওঁ ৰোহন চিপ্পীৰ *নৌটংকী চালা! *ৰ জৰিয়তে বলীউডত অভিষেক ঘটায়। এগৰাকী ভিজে হিচাপে তেওঁ কেইবাটাও কাৰ্যসূচীৰ আঁত ধৰিছে আৰু ২০১১ চনৰ ক্ৰিকেট বিশ্বকাপৰ বাতৰি পৰিৱেশন কৰিছিল। ২০১৬ চনত তেওঁ *এমটিভি ৰোডীজ* আৰু ৰিয়েলিটী ৰেপ কাৰ্যসূচী *এমটিভি হাছল* আঁত ধৰিবলৈ আৰম্ভ কৰে।

২০১৯ চনত মেণ্ডনকাই ডব্লিউডব্লিউইৰ সৈতে ডব্লিউডব্লিউই নাও ইণ্ডিয়াৰ ঘোষিকা হিচাপে চুক্তিবদ্ধ হয়, যিয়ে ভাৰতৰ দৰ্শকৰ বাবে মল্লযুঁজৰ বাতৰি পৰিৱেশন কৰে।

## ব্যক্তিগত জীৱন
২০১৭ চনৰ ২৯ ডিচেম্বৰত মেণ্ডনকাই তেওঁৰ দীৰ্ঘদিনীয়া প্ৰেমিক শ্বিহান ফাৰ্টাণ্ডোৰ সৈতে বিবাহপাশত আৱদ্ধ হয়। ২২ জানুৱাৰীত তেওঁ এটি কন্যা সন্তান জন্ম দিয়ে। এই কথা তেওঁ নিজৰ ইনষ্টাগ্ৰাম একাউণ্টৰ জৰিয়তে ঘোষণা কৰিছিল।

## তথ্যসূত্ৰ


## বাহ্যিক সংযোগ
*

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
হুইন থি থান থুই

**হুইন থি থান থুই** (ইংৰাজী: Huỳnh Thị Thanh Thủy; জন্ম: ২০০২) এগৰাকী ভিয়েটনামৰ সৌন্দৰ্য প্ৰতিযোগিতাৰ খিতাপধাৰী, যিয়ে *মিছ ভিয়েটনাম ২০২২* আৰু *[[মিছ ইণ্টাৰনেচনেল]] ২০২৪* জয় কৰিছে।

তেওঁ মিছ ইণ্টাৰনেচনেল জয় কৰা প্ৰথমগৰাকী ভিয়েটনামৰ মহিলা আছিল আৰু ভিয়েটনামে বিগ ফ'ৰ সৌন্দৰ্য প্ৰতিযোগিতাৰ কোনো এটা খিতাপ জয় কৰা এয়া আছিল দ্বিতীয়বাৰ।

## প্ৰাৰম্ভিক জীৱন
থান থুই ২০০২ চনত দানাঙত জন্মগ্ৰহণ কৰিছিল। তেওঁৰ দেউতাক এজন চৰকাৰী কৰ্মচাৰী আৰু মাক এগৰাকী গৃহিনী।

২০১৬ চনত তেওঁ *দানাং উৎকৃষ্ট ছাত্ৰ বাছনি পৰীক্ষা*ৰ ভিয়েটনামীয় সাহিত্য প্ৰতিযোগিতাত দ্বিতীয় পুৰস্কাৰ লাভ কৰিছিল। ২০১৯ চনত তেওঁ *দানাং চিটি স্প্ৰিং ফ্লাৱাৰ ফেষ্টিভেল*ত যুৱ ফেশ্বন প্ৰতিযোগিতাত ৰূপৰ পদক লাভ কৰিছিল।

তেওঁ বৰ্তমান ইউনিভাৰ্চিটি অৱ ফৰেইন লেংগুৱেজ ষ্টাডিজত ইংৰাজী ভাষা অধ্যয়ন কৰি আছে। ইয়াৰ উপৰিও তেওঁ গ্ৰীণউইচ বিশ্ববিদ্যালয়ত অধ্যয়নৰত।

## সৌন্দৰ্য প্ৰতিযোগিতা
### মিছ ভিয়েটনাম ২০২২
থান থুইয়ে মিছ ইউনিভাৰ্চিটি অৱ ফৰেইন লেংগুৱেজেছ ২০২১ লাভ কৰিছিল আৰু তাৰ পিছত মিছ এলিগেণ্ট ষ্টুডেণ্ট দানাং চিটি ২০২১ত তেওঁৰ বিশ্ববিদ্যালয়ক প্ৰতিনিধিত্ব কৰি প্ৰথম ৰানাৰ-আপ হৈছিল। ইয়াৰ পিছত তেওঁ দানাং চহৰক প্ৰতিনিধিত্ব কৰে আৰু ২০২২ চনৰ ২৩ ডিচেম্বৰত হো চি মিন চিটিৰ ফু থো ইনড’ৰ ষ্টেডিয়ামত অনুষ্ঠিত হোৱা *মিছ ভিয়েটনাম ২০২২* খিতাপ জয় কৰে। প্ৰতিযোগিতাৰ সময়ত তেওঁ স্পৰ্ট এৱাৰ্ড জিকিছিল আৰু বিউটি উইথ এ পাৰ্পজ তথা মাল্টিমিডিয়া চেলেঞ্জৰ শীৰ্ষ পাঁচগৰাকীৰ ভিতৰত আছিল।

মিছ ভিয়েটনাম ২০২২ হিচাপে তেওঁ বিভিন্ন দান-বৰঙণি আৰু সমাজসেৱামূলক কামত অংশগ্ৰহণ কৰিছিল, বিশেষকৈ: খান হোৱা প্ৰদেশ, বাক লিউ প্ৰদেশ আৰু বেন ট্ৰে প্ৰদেশত "মৰমৰ বসন্ত – উষ্ম টেট" নামৰ এটা প্ৰকল্প। টাইফুন য়াগিৰ ফলত ভিয়েটনামৰ এখন গাঁও সম্পূৰ্ণৰূপে ধ্বংস হোৱাৰ পিছত তেওঁ হোৱা মিনজিৰ সৈতে সেই অঞ্চলৰ উদ্ধাৰ তথা পুনৰুদ্ধাৰ অভিযানত উপস্থিত আছিল।

### মিছ ইণ্টাৰনেচনেল ২০২৪
২০২৪ চনৰ ১২ নৱেম্বৰত জাপানৰ টকিঅ'ত থান থুইয়ে *মিছ ইণ্টাৰনেচনেল ২০২৪* খিতাপ জয় কৰে।

থান থুইয়ে ৰাষ্ট্ৰসংঘৰ মহিলা বিষয়ক সন্মিলনত অংশগ্ৰহণ কৰিছিল আৰু ৰাষ্ট্ৰসংঘৰ বহনক্ষম উন্নয়ন লক্ষ্য ১৭ সন্দৰ্ভত হোৱা আলোচনাত ভাগ লৈছিল। তাত তেওঁ নিজৰ "বিশুদ্ধ জল" প্ৰকল্পৰ বিষয়ে মত বিনিময় কৰে, যিটো তেওঁ মিছ ইণ্টাৰনেচনেল ২০২৪ প্ৰতিযোগিতালৈ লৈ গৈছিল। ইয়াৰ উপৰিও তেওঁ জেচিকা গাৰ্চিয়াৰ সৈতে "দ্য ক্লীন আৰ্থ প্ৰজেক্ট" অভিযানতো অংশগ্ৰহণ কৰিছিল।

## ভুৱা ছবি
মিছ ইণ্টাৰনেচনেল জয় কৰাৰ দুমাহৰ পিছত ভিয়েটনামৰ ফেচবুক আৰু টিকটকত থান থুই আৰু চুবিন হোৱাং চনৰ বিবাহ তথা সন্তান জন্ম হোৱা বুলি কিছুমান ভুৱা ছবি পোষ্ট কৰা হৈছিল। ১৭ জানুৱাৰীত চুবিনৰ পৰিচালনা সংস্থা 'স্পেচস্পিকাৰ্ছ লেবেল'-এ এই ছবিসমূহৰ বিৰুদ্ধে মুখ খোলে। ১৮ জানুৱাৰীত তেওঁৰ পৰিচালনা সংস্থায়েও এটা বিবৃতি জাৰি কৰি স্পষ্ট কৰে যে এইসমূহ কৃত্ৰিম বুদ্ধিমত্তাৰ দ্বাৰা সৃষ্টি কৰা হৈছিল।

## তথ্যসূত্ৰ

## বাহ্যিক সংযোগ
*

শ্ৰেণী:মিছ ইণ্টাৰনেশ্যনেল
আলোকবৰতিকা

***আলোকবৰতিকা*** বেগম ৰোকেয়াৰ স্মাৰক ভাস্কৰ্য। ৰংপুর নগৰৰ চৰকাৰী বেগম ৰোকেয়া কলেজৰ কাষত সালবন ইন্দ্ৰাৰ মোড়ত অৱস্থিত, ভাস্কৰ্যটো ২০২০ চনৰ ৯ ডিচেম্বৰ বেগম ৰোকেয়া দিৱসত আনুষ্ঠানিকভাৱে উন্মোচন কৰা হয়। অনীক ৰেজাই নিৰ্মাণ কৰা ভাস্কৰ্যটো মূলত বেগম ৰোকেয়াৰ প্ৰতিকৃতি। নিজৰ খৰচত নিৰ্মিত ভাস্কৰ্যটো ৰংপুৰ চিটি কৰপোৰেচন পৰিচৰা কৰে। এই স্থানটো ৰোকেয়া দিৱসত বিভিন্ন কার্যসূচী উদযাপন কৰাৰ অন্যতম স্থান।

## ইতিহাস
২০১৬ চনৰ ৭ নৱেম্বৰত ইন্দ্ৰাৰ মোড়ত ভাস্কৰ্য নিৰ্মাণৰ কাম আনুষ্ঠানিকভাৱে আৰম্ভ কৰা হৈছিল। বেদি আৰু কেইবাটাও ইটৰ কলাম বনোৱাৰ পাছত কামত দীঘল বিশ্ৰম হৈছিল। তিনি বছৰৰ বিশ্ৰমৰ পাছত ২০২০ চনত অনীক ৰেজা ভাস্কৰ্যৰ কাম সম্পূৰ্ণ কৰে। একেই বছৰত ৰোকেয়া দিৱসত আনুষ্ঠানিকভাৱে উদ্বোধন কৰা হয়। ইয়াৰ নিৰ্মাণ ব্যয় আছিল ১৫ লাখ টকা।

## বিৱৰণ
*আলোকবৰতিকা* ৫০ বৰ্গফুট আয়তৰ ভাস্কৰ্য। ইট আৰু কংক্ৰিটেৰে বনোৱা আলোকবৰতিকাৰ উচ্চতা ভূমি পৰা ২০ ফুট। ভাস্কৰ্যটো পাথৰৰ ভিতৰৰ পৰা পুথি হাতে ওলাই অহা বেগম ৰোকেয়াৰ দণ্ডায়মান প্ৰতিমূৰ্তি। কঠিন পাথৰ ভাঙি ওলাই অহাক বেগম ৰোকেয়াৰ সমাজ পৰিৱৰ্তনত শিক্ষাৰ শক্তিৰে উত্থান হিচাপে দেখুওৱা হৈছে। বেদিৰ ওপৰত ৰোকেয়াৰ শৰীৰৰ উচ্চতা ১২ ফুট। ৰোকেয়াৰ সামৰ্থ্যত খোজত তেওঁৰ জন্ম-মৃত্যুৰ বছৰ উল্লেখসহ বাণী আছে। গুলীয়াকৈ বেদিৰ খোজত ৰোকেয়াক ঘেৰাই ৰাখি তেওঁৰ বিভিন্ন গ্ৰন্থ-সাময়িকীৰ নাম বসোৱা হৈছে।

## তথ্যসূত্ৰ

শ্ৰেণী:ভাস্কৰ্য